Wikipedia:Kumuniezh/An davarn/sizhunvezh 42 bloaz 2007 - Wikipedia\nWikipedia:Kumuniezh/An davarn/sizhunvezh 42 bloaz 2007\n1 15/10/2007 — 21/10/2007\n1.1 Pennadoù digejañ\n1.1.1 Skouerioù mat\n1.2 Labour kumuniezhel ar sizhun\n1.3 Arondisamant Antwerpen\n1.4 Gwaz ar waz...\n1.5 Piv a vefe kap da zreiñ ar frasenn-mañ?\n1.6 Wikipedia:Kendivizoù reolata/Anvioù-tud\n1.10 Daskorit deomp ar Vro Gozh!\n15/10/2007 — 21/10/2007\nskrivañ un dra bennak en eil sizhun ha daou-ugent eus 2007 | An davarn | sizhun a-raok — sizhun a zeu\nUn torr-penn eo ar pajennadoù-se. Gwelloc'h e vije tremen hep an titloù evel Leon (digejañ), Antiope (digejañ), Gwern (digejañ). Leon, Antiope, ha mat pell zo, evel er wikioù all. Ha sevel adkasoù mat er pennad. Seul verroc'h an titl, seul welloc'h. Hoc'h alioù, mar plij. Bianchi-Bihan 14 Her 2007 da 16:04 (UTC)\nD'am soñj eo arabat ober pajennoù evel Perak? Peogwir ne vo ket klasket ur pennad gant ar ger "digejañ" e-barzh biken ! Bianchi-Bihan 15 Her 2007 da 16:28 (UTC)\nRe wir: den ebet n'afer war-eeun da glask war-lerc'h ur pennad gantañ da ditl "Leon (digejañ)", setu perak e rankfer sevel un adkas diwar "Leon" > "Leon (digejañ)" bewezh ma saver ur pennad digejañ a seurt-se mar bez ezhomm evit galout o c'havout. Talvoudus e c'hell bezañ seurt pennadoù digejañ, talvoudus-kenañ, zoken, met eveit ma c'hellont bezañ tavoudus hag efedus e ranker gallout o c'havout da gentañ. Neal (Kaozeal) 15 Her 2007 da 17:37 (UTC)\nWar ar wikioù all e vez lakaet ar pennad pennañ dindan an anv simpl: Leon a zo neuze ar pennad gouestlet d'al loen. War ar pajenn Leon e vije ret kavout ar meneg: evit stêrioù all ar gêr, kit war ar bajenn digejañ (sk. Leon (digejañ). Ar patrom-mañ a zo: Patrom:S.o. heñvelstumm. Pa n'eus pennad ebet pouezusoc'h eget ar re all, e c'hell ar pennad digejañ bezañ hini ar pennad simpl.\nBenoni (Kaozeadenn) 15 Her 2007 da 18:24 (UTC)\nKavout a ran mat-tre ar stumm Penngêr (digejañ) ha n'eus ret ebet en em c'houlenn ma vo klasket gant an dro-lavar a-bezh : diaes eo da Bianchi-Bihan en em zibab gant "teorienn" (;-) ) ar c'houlennata warlinenn p'en deus embannet n'en deus ket amzer evit ober un enklask "e-pad un hanter eurvezh". Souezhet on un tammig koulskoude pa ne bad ket ur c'houlennata muioc'h eget un nebeudig eilennoù.\nRet eo sell ouzh daou du an implijañ :\nEvit ar skridaozer e vo aesoc'h lakaat ar pengêr noazh implijetoc'h bewech ma kejo gantañ ha sellout ma 'z eus stummoù nebeud implijet. Da skouer pa vez kaoz eus Brest, aesoc'h e vo lakaat Brest etre krochedoù karrez ha chom hep resisañ Brest (Leon) pe Brest (Penn-ar-Bed) ha Brest-Litovsk a ya dindan Brest (digejañ).\nUr gudennig a zo pa vez kaoz eus ur ger implijet e-leizh dindan daou ster disheñvel-tre ha justamant, setu ar pezh a c'hoarvez gant leon ha Leon. Evit an degouezh-se e kav din e vo kaoz eus (Bro-)Leon aliesoc'h ha setu perak eo gwelloc'h din ober gant Leon hag gant Leon (digejañ) ha leon (loen). Pep reolenn a zo he nemedennoù dezhi.\nNe degas kudenn ebet ar ger digejañ peogwir pa vez goulennataet gant Pariz, lakaomp, e teu Pariz + ur frazennig sklaer awalc'h ha Pariz (digejañ) just war e lec'h. N'eus nemet ober an dibab. --Ch. Rogel 16 Her 2007 da 20:40 (UTC)\nJust a-walc'h: bez zo Bro-Leon (bro hengounel gwalarn Breizh) ha Leon (al loen): evel-se e tegouezher raktal war ar pezh emaomp o klask. Arabat disoñjal hag ar pep pouezusañ a zo e vije efedus al liammoù diabarzh, ha pa kliker war ul liamm e ranker mont d'ar pennad ha pas d'ar bajenn digejañ...\nBenoni (Kaozeadenn) 16 Her 2007 da 20:55 (UTC)\nWar ar wikioù all e kaver meur a zoare, hervez ar gerioù hag an dud. N'em eus ket soñj bezañ gwelet an doare meneget gant Benoni, met gouzout a ran penaos emañ kont gant ar pennadoù-mañ, a ro ur skouer vat ha fur hag am boa klasket heuliañ hag a zisplij war a seblant. N'eus nemet sellout ouzh fr:Léonca:Lleócs:León de:Leon en:Leon es:León he:לאון hr:León it:Leon ja:レオン ko:레온 lb:Leon nl:Leon no:León pl:Leon pt:León sv:Leon Ral eo gwelout ur mod ken luziet hag an hini lakaet da vont en-dro gant Benoni, dres goude ma c'hinnig eeunaat: bremañ ma klaskit Leon (ar vro) e tegouezhit gant al loen (perak? dibab personel? perak ne vije ket unan eus an 13 Leon bet pab?) , a gas ac'hanoc'h d'ar bajenn digejañ, hag aleno d'ar vro. Adkinnig a ran: eeunaat, n'eo ket diaesaat. Bianchi-Bihan 16 Her 2007 da 03:45 (UTC) Klasket em eus adlakaat an traoù, dibosubl adenvel Leon (digejañ) (am boa goulennet diverkañ ur pennad zo) e Leon. Goulenn a ran ur vot diwar-benn ar pajennadoù digejañ, ma n'eus ket tu da gaozeal. Ret eo gouzout petra zo d'ober, aesaat pe diaesaat ar c'hlask, hag ar c'hrouiñ pennadoù war un dro.\nUn toullad pennadoù digejañ am eus graet (departamantoù ha stêrioù; Hellaz kozh, anvioù-badez) ha gwelet em eus petra e oa an aesañ, a-hend-all n'em bije ket savet unan. Bianchi-Bihan 16 Her 2007 da 04:09 (UTC)\nLenn kement-mañ: e galleg hag e saosneg.\nBenoni (Kaozeadenn) 16 Her 2007 da 09:41 (UTC)\nHag arabat ober goap eus an dud gant da skouerioù faos, o klask "manipulañ" an dud. Sellet : en:Lion / en:Lion (disambiguation), fr:Lion / fr:Lion (homonymie)!\nBenoni (Kaozeadenn) 16 Her 2007 da 09:45 (UTC)\nMar plij, ganeoc'h aotrou merour, e lezoc'h a goste an doare-gourc'hemenn pa gaozefet ouzh ur c'henlabourer. Hag e skrivoc'h saozneg, evel el levrioù brezhonek hag er wikipedia-mañ. Trugarekaat. Bianchi-Bihan 16 Her 2007 da 11:51 (UTC)\nMarteze e vo ret din dougen klemm adarre enep ur merour krog da deurel kunujennoù: arabat ober goap eus an dud gant da skouerioù faos, o klask "manipulañ" an dud, pegen koant!\nN'eo ket a-walc'h lavarout da skouerioù faos, ret eo prouiñ. Un dra aes sur-mat, peogwir em eus ijinet ar pennadoù am eus meneget, keta?\nAesoc'h e vije kaozeal gant unan bennak a oar ober ar c'hemm etre en:Leon ha en:Lion.\nAdarre e c'houlennan ur vot diwar-benn un diviz personel a noaz ouzh al labour pa ne fell ket d'ar merour sioulaat na kazoeal. Bianchi-Bihan 16 Her 2007 da 11:46 (UTC)\nMe, ivez, e kavan dizereat an dagadenn graet gant Benoni (Kaozeadenn) : gant ar vezh ! Bianchi-Bihan en deus droad kinnig an traoù hervez e spered, d'ar re all eo degas arguzennoù a-enep. --Ch. Rogel 16 Her 2007 da 20:40 (UTC)\nMarteze ez on aet re bell, ma digarez. Met bezomp sklaer: ne 'm eus ket rebechet da BB kaout un ali disheñvel eus ma hini (ar gwir en deus), met bezañ treuzfurmet ar pezh 'm oa skrivet uheloc'h, ha bezañ roet daveoù davet en:Leon pe fr:Léon (hag a ya a-du gant e sav-poent: met kavout a ran reiz tre an dibab bet graet war ar wikipediaoù-se) pa gomzen me eus al loen. Hag amañ e tigouezer war en:Lion / en:Lion (disambiguation), fr:Lion / fr:Lion (homonymie).\nBenoni (Kaozeadenn) 16 Her 2007 da 20:51 (UTC)\nGwall daer e kavan ivez gerioù evel ober goap pe skouerioù faos... Evit ar pennad diwar-benn al loen anvet Leon, e kavfen sklaeroc'h lakaat da ditl Leon (loen) (evel evit ar pennad katalanek ca:Lleó (animal)) rak traoù all a zeu ivez d'ar spered pa lenner ar ger Leon e brezhoneg. Met e-lec'h en em gannañ war an titl, e tlefemp labourat war ar pennad-se evit gwellaat e yezh..--Llydawr 16 Her 2007 da 21:07 (UTC)\nFentus memestra! Marteze ez on aet re bell... Marteze zo ur ger koant.\nne 'm eus ket rebechet da BB kaout un ali disheñvel eus ma hini (ar gwir en deus)...' Koulskoude e kavan diaes kompren ar c'hontrol, pe e vije e skrid Benoni, pe en e ober.\nmet bezañ treuzfurmet ar pezh 'm oa skrivet uheloc'h... n'ouzon ket petra zo bet treuzfurmet ganin, nemet gouzout a ran a walc'h petrazo bet treuzfurmry gantañ: ar bajenn Leon savet ganin, diwar skouer ur 100 bennak all a bajennoù digejañ heñvel ouzh ar ger Leon en holl yezhoù meneget ganin... treuzfurmet gantañ, ha skornet gantañ hervez e soñj dezhañ\nha bezañ roet daveoù davet en:Leon pe fr:Léon (hag a ya a-du gant e sav-poent:...: Bezomp sklaer, evel ma lavar: arabat deoc'h reiñ skouerioù hag a ya a-du ganeoc'h. Ar skouerioù mat nemeto eo gantañ emaint. Bianchi-Bihan 17 Her 2007 da 00:18 (UTC)\nLabour kumuniezhel ar sizhunAozañ\n87 (+9) pennad a zo dirummad. Sellet amañ ouzh ar roll: Dibar:Pajennoù dirummad\n29 (+1) rummad a zo dirummad. Sellet amañ ouzh ar roll: Dibar:Rummadoù hep rummadoù\n16 (=) pennad a zo dall, d.l.e. hep liamm diabarzh. Sellet amañ ouzh ar roll: Dibar:Pajennoù dall\n3235 (-32) pennad n'o deus ket liammoù davet ar yezhoù all. Sellet amañ ouzh ar roll: Dibar:Pajennoù hep liammoù etrewiki\nAet omp war-gil siwazh! Un dra bouezus eo lakaat rummadoù d'ar pennadoù ha d'ar rummadoù! Pouezus tre eo ivez lakaat liammoù etrewiki d'ar pennadoù ha d'ar rummadoù. Ret eo d'an holl kenlabourat evit lakaat ar sifroù-se da zigreskiñ, evit ma vije aesoc'h implij hon wiki. Trugarez deoc'h. A galon,\nBenoni (Kaozeadenn) 15 Her 2007 da 21:41 (UTC)\nUr gudennig aozañ. Klaod. Kadbzh 16 Her 2007 da 15:43 (UTC)\nGwaz ar waz...Aozañ\nPetraz vez graet eus gwaz ar waz e brezhoneg?? (un jar e galleg) --Arko 17 Her 2007 da 21:55 (UTC)\nJars eo ar ger gallek , ha garz eo e brezhoneg. Bianchi-Bihan 18 Her 2007 da 02:09 (UTC)\nPiv a vefe kap da zreiñ ar frasenn-mañ?Aozañ\npaz me forzh penaos...>>> PLUTO, nom de code donné à l'opération, e-pad an Eil Brezel Bed, qui consista à construire des oléoducs sous la Manche pour alimenter les forces alliées en combustibles. e pennad Pluto --Arko 17 Her 2007 da 21:58 (UTC)\nDegas a ran da soñj, evit ar re n'o dije ket roet o soñj c'hoazh, ne chom mui nemet ur sizun evit votiñ er c'hendiviz reolata war an anvioù-tud.\nBenoni (Kaozeadenn) 18 Her 2007 da 18:13 (UTC)\nPetra vez graet eus légende e brezhoneg? Da lâret eo dindan ur skeudenn... --Arko 19 Her 2007 da 13:28 (UTC)\nAlc'hwez --Fulup 19 Du 2007 da 16:32 (UTC)\nDaoust-hag eñ e vefe unan bennak dedennet evit krouiñ ur wikimammenn e brezhoneg? D'am soñj e vefe dedennus evit ar brezhoneg da gaout ur seurt oustilh, evel ma 'z eus e galleg, saozneg pe kembraeg. Tu vije deomp ivez lakaat en linenn hon skridoù kozh dieub a wirioù: barzhonegoù ar grenn-amzer, skridoù bolitikel an dispac'h gall, testennoù kentañ an emsav, hag all. Me n'am bije ket kal danvez da lakaat war wikimammenn, met prest on da sikour war an dachenn deknikel (goulenn e vije krouet wikimammenn, sevel ar framm, hag all)...\nBenoni (Kaozeadenn) 21 Her 2007 da 16:10 (UTC)\nYa, evel-just e vije un dra vat reiñ lañs d'ar wiki-mañ. Tu a vefe da dreiñ ar bajenn gentañ da nebeutañ ha lakaat enni ar c'hanaouennoù zo bet lakaet war Wikipedia ha n'o deus netra d'ober amañ. Evit ar mare e labouran kentoc'h war an etrefas war Betawiki rak dale am boa paket hag ivez war Omegawiki zo aet war-raok (stadegoù amañ). --Fulup 21 Her 2007 da 16:29 (UTC)\nOaran ket petra eo an traoù-se, met gant ur pennad db pep hini e vije aesoc'h da gompren. A galon. Bianchi-Bihan 21 Her 2007 da 16:56 (UTC)\nWikimammenn (wikisource er yezhoù all) a zo ur seurt diellaoueg en-linenn, evit bodañ skridoù kozh dieub a wirioù: skridoù bolitikel, skridoù ofisiel (skrid klok ul lezenn bouezus, hag all), barzhonegoù, kanaouennoù, hag all.\nBenoni (Kaozeadenn) 21 Her 2007 da 17:13 (UTC)\nDanvez da lakaat en ur pennad. Bianchi-Bihan 21 Her 2007 da 17:22 (UTC)\nDa c'hortoz e vije a-walc'h a dud dedennet, em eus krouet ur raktres amañ. Tu zo deoc'h kregiñ dija da lakaat dielloù ha testennoù. An holl kanaouennoù war wikipedia a vo lakaet du-hont tamm-ha-tamm, evel m'en deus kinniget Fulup. Bravaet e vo ar bajenn degemer ganin tamm-ha-tamm evel-just.\nBenoni (Kaozeadenn) 21 Her 2007 da 18:52 (UTC)\nA-du, da skwer gant "Magazin spirituel er beurerion..." evit kregiñ... A galon. Klaod. Kadbzh 21 Her 2007 da 18:55 (UTC)\nKontrol d'an ober, ha kontrol d'an doare.\nD'am soñj e vije ret mirout ar pennadoù e wikipedia, gant un arouez da gemenn emañ ar skrid er wiki all. Kanaouennoù zo n'o deus ket kalz talvoudegezh (e-keñver yezh, pe lennegezh, pe istor), met n'haller ket lavarout kemend-all eus an holl, Bro Gozh Ma zadoù, Me zo ganet e kreiz ar mor, hag un toullad re all.\nAn dra-se zo evel adkasoù e-barzh wikipedia. Klask a rit Juan, ha kaset oc'h da Yann. Ur pennad Juan a vo marteze diwezhatoc'h ma kav da unan e talv ar boan (don juan hag all).\nPa vez diverket traoù e-maez reolenn, evel amañ, e vije mat kaozeal a-raok. N'emaomp ket war-bouez un devezh. Rak n'eus ket bet un devezh etre kinnig Fulup hag ober Benoni. Goulennoù diverkañ graet ganin a gemer un tamm muioc'h a amzer: []. N'on ket nec'het gant se, met kentelius eo ar geñveriadenn.\nAli Fulup pe unan all ne dalv ket evel urzh diverkañ: an holl a c'hall reiñ o ali, ha dreist-holl ar re o doa labouret war ar pennadoù. Bianchi-Bihan 22 Her 2007 da 01:22 (UTC)\nN'am eus ket diverket ar pajennoù gant un endalc'had holloueziadurel : sk. Bro gozh ma zadoù, En ti Eliz Iza. Ar pajennoù bet diverket ganin a zo pajennoù hag a oa merket evit bezañ diverket dibaoe pell 'zo dre ma na oa danvez holloueziadurel ebet e-barzh. Den na oa deuet da c'houlenn e vijent dalc'het...\nBenoni (Kaozeadenn) 22 Her 2007 da 08:53 (UTC)\nA-du gant doare Bro gozh ma zadoù, En ti Eliz Iza. Bianchi-Bihan 22 Her 2007 da 11:03 (UTC)\nA-du penn-da-benn gant Benoni. Neal (Kaozeal) 22 Her 2007 da 17:55 (UTC)\nUr patrom am eus savet (sellet war Kanenn d'al Levenez), met keit ma n'hor bo ket ur wikimammenn deomp-ni n'eus ket tu ober gant ar patrom siwazh... Labouromp eta evit ma vije asantet hor raktres wikimammenn!\nBenoni (Kaozeadenn) 23 Her 2007 da 00:34 (UTC)\nDaskorit deomp ar Vro Gozh!Aozañ\nKoulskoude, evel Llydawr (Kaozeal:Bro gozh ma zadoù), hag evel ar C'hallaoued gwechall gant distro ludu o Napoleon veur, e c'houlennin distro ar Vro Gozh er pennad, evel ma karfen gwelout Kan an Dispac'h hag ar Marseillaise e brezhoneg amañ. En eskemm e kinnigan Son ar Chistr hag un nebeud kanaouennoù all. Bianchi-Bihan 23 Her 2007 da 00:47 (UTC) Trugarekaat. Bianchi-Bihan 23 Her 2007 da 00:49 (UTC)\nNa nac'hin morse ur son ar chistr, met ar Vro Gozh a oa distroet dija...\nBenoni (Kaozeadenn) 23 Her 2007 da 00:52 (UTC) Gwelet ganin dija.Bianchi-Bihan 23 Her 2007 da 02:38 (UTC)\nAdtapet diwar « https://br.wikipedia.org/w/index.php?title=Wikipedia:Kumuniezh/An_davarn/sizhunvezh_42_bloaz_2007&oldid=255654 »\nDernière modification le 19 Du 2007, à 16:32\nKemmoù diwezhañ degaset d'ar bajenn-mañ d'an 19 Du 2007, da 16:32.


Ulrich (pe Huldrych) Zwingli pe c’hoazh Ulricus Zuinglius e latin (1añ a viz Genver 1484 – 11 a viz Here 1531) a voe unan eus pennoù an Disivoud protestant e Suis ha saver an Iliz Adreizhet er vro-se. En e bart e-unan e studias Zwingli ar Bibl ha disoc’hañ a reas gant soñjoù heñvel ouzh re Martin Luther a oa-eñ doctor biblicus, un den desket war ar Bibl.\nUlrich Zwingli, poltredet gant Hans Asper - taolenn eus 1531, bremañ e Kunstmuseum Winterthur\nGanet e oa bet Zwingli e Wildhaus, e kanton Sankt Gallen, en ur familh tud en o aez, dezho nav a vugale. Studioù a reas e skol-veur Vienna hag e skol-veur Basel. Beleget e voe e 1506. Goude bezañ bet e meur a barrez e voe anvet e Zürich hag eno e prezegas en iliz-veur, ar Grossmünster. Tamm-ha-tamm e studias ar Bibl ha dont da anavezout mat ar Skriturioù. Gant se e teue da gavout abeg e lod eus kelennadur ar bibien. E 1522 e voe embannet gantañ Vermahnung an die zu Schwyz, dass sie sich vor fremden Herren hutend hag e 1523 Auslegen und Gründe der Schlussreden, savet gantañ evit kemer perzh en un diviz aozet gant kêr Zürich. Splann e oa e save a-enep tezennoù an eskopti. Diwar neuze e reas pep tra evit ma teuje Zürich da vezañ ur gêr a-du gant ar mennozhioù protestant.\nDegemeret e voe e gelennadurezh gant tud Zürich ha gant o renerien hag en em astenn a reas an disivoud da bemp kanton all eus Suis goude, tra ma chome pemp kanton all a-du gant kredenn an Iliz Katolik Roman. Brezel a savas neuze etre ar c’hantonioù protestant hag ar c’hantonioù katolik.\nMervel a reas Zwingli en unan eus an emgannoù etrezo, e Kappel am Albis, e 1531.\nDictionnaire historique de la Suisse – Zwingli\nAdtapet diwar « https://br.wikipedia.org/w/index.php?title=Ulrich_Zwingli&oldid=1637225 »\nDernière modification le 13 Ebr 2015, à 23:57


Porzh Hai Phong\nHải Phòng, pe Hai Phong, pe Haiphong, (distaget [ha᷉ːj fâwŋ͡m] e vietnameg) zo ur gêr vras e Vietnam, an deirvet kêr vrasañ er vro. Ur porzh bras eo hag ur greizenn a bouez evit an ekonomiezh, ar sevenadur, an deskadurezh, an deknologiezh, ar c'henwerzh.\nE 1887 e voe adsavet kêr gant an drevadennerien c'hall, goude ur gorventenn. En amzer an impalaeriezh trevadennel c'hall koulz hag e Republik Norzh Vietnam e oa Hải Phòng ur gêr vras hag ur porzh a bouez.\nEmañ Hải Phòng en ur gompezenn, en aber ar stêr Cấm, e goueled Pleg-mor Tonkin, e biz ar vro. Emañ Hanoi war-hed ur 100 km bennak er gwalarn.\nAdtapet diwar « https://br.wikipedia.org/w/index.php?title=Hải_Phòng&oldid=1796852 »\nKêrioù Viêt Nam\nKemmoù diwezhañ degaset d'ar bajenn-mañ d'an 6 Mez 2018, da 17:32.


Emglevioù Camp David - Wikipedia\nEmglevioù Camp David\nBegin, Carter ha Sadat e Camp David e 1978\nEmglevioù Camp David (saozneg:Camp David Accords) sinet gant prezidant Egipt Anwar el-Sadat ha kentañ-ministr Israel Menahem Begin d'ar 17 a viz Gwengolo 1978, a oa un arsav-brezel. Goude daouzek devezh marc'hata kuzh etre an daou du e Camp David, e Maryland, er Stadoù Unanet, e teujont a-benn da gavout un emglev. Sinet e voe an div lodenn eus an emglev en Ti Gwenn, dindan evezh prezidant Stadoù-Unanet Amerika Jimmy Carter.\nAn eil tammm eus an emglev (ul lodenn evit "un emglev peoc'h etre Egipt hag Israel") a zegasas un arsav-brezel etre an div vro e 1979. Abalamour d'o emglev, Sadat ha Begin a voe enoret asambles gant Priz Nobel ar Peoc'h e 1978. An tamm kentañ eus an emglev hollek, un tamm hag a glaske kaout ar peoc'h er Reter-Nesañ a voe nac'het gant Aozadur ar Broadoù Unanet, rak sinet e oa bet hep goulenn o ali gant tud Palestina ha padal e oa tiriadoù Palestina e oa ar sujed pennañ.\nAdtapet diwar « https://br.wikipedia.org/w/index.php?title=Emglevioù_Camp_David&oldid=1960713 »\nKemmoù diwezhañ degaset d'ar bajenn-mañ d'an 17 C'hwe 2022, da 07:09.


Emgann Mykale - Wikipedia\n(Adkaset eus Emgann Mikale)\nEmgann Mykale (henc'hresianeg Μάχη τῆς Μυκάλης, Machē tēs Mykalēs) zo unan eus an daou emgann bras etre ar C'hresianed hag ar Bersed a echuas an eil brezel medek. En em gannañ a reas an div gostezenn e-harz ar menez Mykale, e beg-douar Mykale, a-dal da Samos, war aodoù Ionia war-dro ar 27 a viz Eost 479 kent JK. Enebiñ a rae ur c'hevredad eus keodedoù Bro-C'hres, en o zouez Aten, Sparta ha Korinthos, a-enep Impalaeriezh Persia. Trec'h e voe ar C'hresianed ha distrujañ a rejont en deiz-se morlu ar Bersed hag o bagad pennañ en Ionia. Trec'h e vije bet ar C'hresianed just d'ar memes devez en emgann Plataea war an douar-bras. Rediet e voe ar Bersed gant ar c'holloù o doa gouzañvet da zilezel Bro-C'hres hag Ionia. Anavezet eo an emgann-se a-drugarez da skridoù Herodotos Halikarnassos\nAr C'hab Mykale gwelet eus Enez-Samos\nKartenn ar c'hab Mykale e penn ar menez Mykale\nEn hañv 479 kent J.-K. e vodas ar C'hresianed un arme vras (e-keñver ar pezh a veze gwelet d'ar c'houlz-se), ha mont a rejont da stourm ouzh Mardonios en Emgann Plataea. D'ar memes mare e loc'he listri ar gevredidi etrezek Samos, ma oa eoriet dilerc'hioù morlu Persia. Ar Bersed a glaskas chom hep en em gannañ ha stlejañ a rejont o listri dindan diribinoù ar menez Mykale, ha, gant skoazell ur bagad eus arme Persia, sevel ur c'hamp. Divziout a reas penn ar C'hresianed, Leotic'hides, argadiñ ar Bersed memes tra ha mont a reas hoplited ar morlu war an douar.\nPa weljont ne oa ket niverus ar C'hresianed e teuas ar Bersed er-maez eus o c'hreñv. Daoust ma stourmas ar Bersed gant kalon e prouas an hoplited c'hresian armet pounner e oant kreñvoc'h en emgann, hag a-benn ar fin e trec'hjont ar Bersed a dec'has en o c'hreñvlec'h. Tremen a reas neuze ar bagadoù Gresianed eus Ionia a oa en arme bersat d'an tu all hag argadet e oa ar c'herñvlec'h a bep tu. Lazhet e oa un niver bras a Bersed ha distrujet e voe al listri. Distruj holl listri an Impalaeriezh, ha distruj arme Mardonios e Plataea (d'ar memes devezh a-hervez), a lakaas aloubadeg Bro-C'hres da baouez. Goude Plataea ha Mykale e vefe tro ar gevredidi c'hresian da argadiñ o enebourien ha digeriñ a rafe ur prantad nevez eus ar Brezelioù medek. Daoust ma voe Mykale ur viktor glok ne seblant ket e oa roet dezhi ar memes ster (memes d'ar mare-se) ha, da skouer, trec'h Ateniz en Emgann Marathon pe zoken koll ar C'hresianed en Termopiloù.\nAdtapet diwar « https://br.wikipedia.org/w/index.php?title=Emgann_Mykale&oldid=1764838 »\nDernière modification le 23 Eos 2017, à 09:32\nKemmoù diwezhañ degaset d'ar bajenn-mañ d'an 23 Eos 2017, da 09:32.


Emgann Mosoul (2016-2017) - Wikipedia\nEmgann Mosoul (2016-2017)\n(Adkaset eus Emgann Mosoul (2016))\nGant ar ger Emgann Mosoul e tegouezher amañ. Evit sterioù all ar ger, gwelit Emgann Mosoul (disheñvelout).\nKartenn emgann Mosoul d'ar 25 a viz Even 2017.\nKartenn an emgann\n16 a viz Here 2016 – bremañ\nDa c'hortoz emgann diechu\nNerzhioù lu Irak\nQuwwat Sahl Ninawa) ar Stad Islamek\nHadi Al-Amiri (Penn an aozadur Badr) Abu Bakr al-Baghdadi\nAziz Ali † (Penn uhel an nerzhioù lu lazhet d'an 20/10/2016)\nAymam al-Mosuli lesanvet Rambo † (Penn an nerzhioù surentez ispisial lazhet d'an 28/10/2016) \nAbu Faruq † (Pennofiser e kêr Bashiqa, lazhet d'an 23/10/2016)\nAbu Yakoub † (Penn ofiser war an dachenn lazhet d'an 1/11/2016) \nAbu Hamza al-Ansari † (Penn uhel d'ar Stad Islamek)\nAbu Maryam † (Penn ofiser evit Baghdad ha Wilayat Diyala)\nMahmoud Shukri al-Nuaimi † (lesanvet Sheikh Faris, penn ofiser)\nNerzhioù lu Irak:\n9vet divizion hobregonet\nNerzhioù enep-sponterezh Irak:\n4000-9000 (1000 djihadour estren)\nJaysh al-Khilafa/Jaysh Dabiq (Lu ar c'halifad/Lu Dabiq, batailhonon tarzhadennoù emlazh, tagadennoù gaz, karbedoù emlazh primsavet)\nPoblañs gour Mosoul emezelet dre rediñ\nIran: 2 (ofisiel) ; 807 lazhet hag e-tro 4800 gloazet (hervez SUA)\nIrak: 774 lazhet, 4600 gloazet (sifroù ofisiel)\nPatrom:Kurdistan Irak: 30 lazhet, etre 70 ha 100 gloazet 2000 lazhet pe gloazet (hervez SUA ha labourerien ar morgoù)\nEtre 8622 ha 9622 (hervez gouarnamant Irak)\nEmgann Mosoul (arabeg : معركة الموصل; ; kurdeg kreiz : شەڕی مووسڵ) e 2016 zo un argadenn liesnerzh gant nerzhioù lu gouarnamant Irak hag he harperien, Kurdistan Irak, ha nerzhioù etrebroadel, en sell da adkemer kêr Vōṣul a zo e dalc'h ar Stad Islamek abaoe Kouezhadenn Mosul e miz Even 2014. An argadenn lesanvet "We Are Coming, Nineveh" (قادمون يا نينوى; Qadimun Ya Naynawa), a grogas d'ar 16 a viz Here 2016  a vodas nerzhioù stourm o sevel sez war kêr. An emgann-se a vez gwelet evel un oberiadur brezel diazez a-enep ar Stad Islamek. Bez' e voe an implij brasañ eus nerzhioù lu Irak abaoe Aloubadeg Irak e 2003 gant Stadoù-Unanet Amerika hag o harperien.\nEmgann Mosoul zo un heuliad eus argadenn Mosoul 2015 hag eus argadenn Mousoul 2016. Tro 1.5 milion a drevourien a oa o chom e kêr pa voe kroget gant an emgann. Aon a oa savet rak un enkadenn denel drastus abalamour d'an niver a repuidi a oa o tec'hout a-zirak an emgann hep kavout lec'hioù repuiñ niverus a-walc'h. Ouzhpenn-se, emeur engortoz da welout ar Stad Islamek oc'h implijout ar siviled a zo sac'het e kêr evel skoedoù denel.\nGant soudarded Irak ha Peshmergaed e voe boulc'het Emgann Mosoul, pa zagjont nerzhioù ar Stad Islamek dre dri c'hostez war an dro a-vaez da Vosoul. O vont a gêriadenn da gêriadenn e klaskent lakaat sez war Mosoul. En un nebeud devezhioù e voe adtapet un dousennad kêriadennoù a-ziwar daouarn ar Stad Islamek. A-feur ma tostae an nerzhioù lu enebet d'an Djihadourien e kreske an enep-argadoù evit talañ outo gant implij tarzhadennoù-emlazh dreist-holl, pe trapoù-tarzh.\nMa z'eo sklaer hag anat ne c'hello ket an aozadur Stad Islamek bezañ trec'h d'an emgann e chom amsklaer pet amzer a vezo ezhomm evit adkemer ar gêr ha dreist-holl pet a dud soudarded, milisianed ha trevourien a zaio da Anaon.\nPa gouezho kêr Vosoul e vezo fin ar Stad Islamek en Irak setu perak e oar ar gadourien ar gêr e vezo un emgann garv etrezo ha nerzhioù ar C'halifat. Ar stad Islamek a glasko implij an holl doareoù a vo tu dezhañ a-benn gounezh amzer a-raok ar gouezhadenn ha dreist-holl diskouez ez eo an emgann-se hini an Djihad a-enep ar gevredidi. Ar pal a zo ivez dezho da blantañ aon war nerzhioù a vefe dedennet gant tagañ Raqqa kêrbenn ar C'halifat Stad Islamek e Siria.\n1 Prientiñ an emgann\n2 Tu enep Stad Islamek\n3 Tu ar Stad Islamek\n4 An emgann\n5 30 a viz Here 2016\n6 31 a viz Here 2016\n7 3 a viz Du 2016\n8 6 a viz Du 2016\n9 7 a viz Du 2016\n10 13 a viz Du 2016\n11 14 a viz Du 2016\n12 Fin an emgann\n12.1 9 a viz Gouhere 2017\n13 Kolloù trevourien\n15 Tu ar Stad Islamek\n16 Torfedoù lies\n16.1 Tu enep Stad Islamek\n16.2 Tu ar Stad Islamek\n17 Liammoù diavaez\n18 Notennoù ha daveennoù\nPrientiñ an emgann[kemmañ | kemmañ ar vammenn]\nTu enep Stad Islamek[kemmañ | kemmañ ar vammenn]\nPep diaesañ ar mare prientiñ d'an emgann ne voe ket ar gourdoniñ pe an dafariñ met gouzout piv a gemerfe perzh hag evit ober petra. Kalz nerzhioù ouzhpenn da nerzhioù lu ha surentez ar Stad irakian a fell dezho kemer perzh er stourm. Nerzhioù stourm ar Gurded, bezenoù chiit pe sunnit, lu Turkia... Pep hini anezho a fell dezhañ kemer perzh en emgann met gant palioù lies ur wech trec'het ha skarzhet ar Stad Islamek diouzh kêr Mosoul.\nNerzhioù surentez Irak o dezougen dafar brezel, tankoù M1A1 Abrams ha karbedoù dezougen an troadegiezh d'an 18 a viz Here 2016, e-kichen Makhmour, Irak.\nOuzhpenn da-se lod bezenoù a zo war listenn an aozadurioù sponterezh irakian pe Amerikan met a vez o stourm asambles gant nerzhioù lu Irak pe gant sikour gourdonerien SUA hag e gevredidi. Choazet e oa bet aerborzh Qayyarah Kornôg evel lec'h diazez d'ar pennoù brezel a-benn ren an dagadenn war Mosoul.\nPennoù brezel Irak hag SUA o prientiñ an emgann e "Q-West" lesanv aerborzh kornôg kêr Qayyarah\nTu ar Stad Islamek[kemmañ | kemmañ ar vammenn]\nBanniel ar Stad Islamek douget gant ur stourmer d'an aozadur\nA-raok an emgann e voe toullet fozioù-difenn e-pep lec'h dre kêr Vosoul kement hag ar gêriadennoù tro-dro. Ouzhpenn-se e voe lakaet bloc'hadoù betoñs war an hentoù evit talañ ouzh ar c'hirri tagañ. Dilojet e oa bet dre ret milieroù trevour evit dont da vezañ skoedoù denel d'an djihadourien.\nAr Stad Islamek a brientas hag a lakaas e-plas ardivinkoù tarzh primsavet er muiañ a lec'hioù ma oa tu a-benn trapañ ar soudarded o tagañ anezho. Toullet e oa bet ivez ribinoù dindan zouar e-leizh pe evit kuzhañ an djihadourien diouzh ar bombezadegoù lies pe evit reiñ an tu dezho da dagañ o enebourien dre a-dreñv.\nOuzhpenn da-se e oa bet prientet bombezennoù evit ar re kamikaze, betek kirri-hobregonet emlazh. Danvez tarzh a zo bet lakaet dindan an holl pontoù evit distruj anezho a lakaat tizh an argadourien enep Stad Islamek da vezañ sioulaet.\nDre ar vank anat a gadourien a voe tu d'ar Stad Islamek enebiñ da argaderien kêr Vosoul e voe rediet lod paotred ar c'horn-bro da emezelliñ dre ret e nerzhioù stourm ar Wilayat al-Jazirah. Ar re-se o devoa ar choaz pe emezelliñ pe bezañ lazhadeget. Hervez meur a vammennoù ar re anezho a-gill e-pad an emgann a zo lakaet d'ar marv gant doareoù spouronus (tredanet, beuzet, devet...).\nD'ar 16 a viz Here 2016, Kentañ maodiern Irak Haidar al-Abadi a zisklerias e oa kroget an dagadenn evit adpakañ kêr Mosoul. Ar c'hanolierezh a grogas gant tennañ war lec'hioù difenn ar Stad Islamek gant Kanolioù ponner howitzer Amerikan ha mortarioù ar Pershmerga.\nKanolierezh amerikan M109 Paladin e Qayyarah Here 2016\nEus tu an argadourien enep Stad Islamek ez eus tro 110 000 soudard, re ar Stad Islamek a vefe etre 3000 ha 9000 d'an uhelañ. Evit ar spiañ Amerikan e vefe etre 300 ha 5000 djihadour e kêr Mosoul ha 100 betek 2000 lec'hiet war tro-war-dro kêr. Diaes eo gouzout an niver a djihadourien hep gouzout pet a oa bet kemeret a-ziwar douaroù Sirian ar C'halifad ha pet a zo bet emezelet dre ret e-touezh tud poblañs Mosoul. An darn eus an djihadourien hervez Mosul Eye a zo tud eus Irak paneveken eus korn-bro plaenennoù Ninive. Gouzout a reer ez eus bet degaset lod bugale eus aozadur Leoniged ar c'halifad eus Siria betek Mosoul.\n30 a viz Here 2016[kemmañ | kemmañ ar vammenn]\nHervez ar Syrian Observatory for Human Rights e vefe bet marvet 300 bugel sirian e-pad an emgann. Ar re-se a oa bet degaset gant ar Stad Islamek e Mosoul evel nerzh harp. D'an nebeutañ ez eus bet 480 stourmer Sirian d'an aozadur a zo aet da anaon abaoe penn kentañ an emgann, 300 anezho a vefe izili Leoniged ar c'halifad.\n31 a viz Here 2016[kemmañ | kemmañ ar vammenn]\nGoude bezañ bet aloubet kêriadenn Bazwaya, an hini ziwezhañ e-dalc'h gant ar Stad Islamek e reter Mosoul, an nerzhioù enep Stad Islamek a zo tro 1.6 km eus bannlevioù kêr hag 8.0 km esu kreiz-kêr.\nPenn uhel ar Golden Division Fazil Barwari, a ziskler da Rudaw Media Network, e vezo deuet-tre kêr Mosoul gant nerzhioù lu Irak e-pad an nozvezh. Ar Jeneral Talib Shegati, penn an nerzhioù enep-sponterezh irakian a ziskler e vezo deuet-tre kêr en un nebeut eurvezhioù. Hervez ar Pentagon kantadoù stourmerien ar Stad Islamek a zo terc'het kuit a-raok ma errufe an argadourien.\nAr chadenn skinwel irakian TV network Al Sumaria en deus kemennet e oa bet paouezet gant ar Stad Islamek da gomz a-ziwar Mosoul evel kêrbenn ar c'halifad evit ar wech kentañ abaoe aloubadeg ar gêr e miz Even 2014. Ar pal a vez da brientiñ spered harperien an aozadur da welet koll ar gêr en desped d'un difennerezh kreñv.\nKentañ maodiern Irak Haidar al-Abadi, a zo deuet war ur skinwel ofisiel evit kas ur galv d'ar stourmerien djihadourien o c'houlenn dezho en em rentañ peogwir "n'o deus ket un hent all, hag hent kuit ebet" nemet "Mervel pe kodianañ"\n3 a viz Du 2016[kemmañ | kemmañ ar vammenn]\nKalif ar Stad Islamek Abu Bakr al-Baghdadi en deus embannet ur filmig propaganda gant son nemetken evit reiñ urzh da stourmerien e c'halifad da genderc'hel gant an emgann e-plas dirak an argadourien lies. Evit ar C'hurded eo kuzhet penn an aozadur e kêr Vosoul c'hoazh met n'eus prouenn anat ebet eus ar fed-se betek-henn. Goulennet eo bet ivez gant al-Baghdadi da dagañ kreñv Turkia hag Arabia Saoudat a zo gwelet evel treitourien d'an Islam dre o perzh en emgann a-enep ar Stad Islamek.\n6 a viz Du 2016[kemmañ | kemmañ ar vammenn]\nEnep tagadennoù ar Stad Islamek a redi nerzhioù enep sponterezh Irak da vont war gil evit ar wech kentañ. Feulsoc'h-feulsañ eo an emgann pa vez an nerzhioù enep Stad Islamek o vont tre kêr. Ar mailh-tennerien a-bep tu a vez e-kreizh an emgannoù. Krog eo e Siria gant an argadenn evit adtapout douaroù Raqqa diouzh ar Stad Islamek. 30 000 soudard eus ur c'hengevread Nerzhioù Demokratel Siria a grog gant an argadenn. Hervez al lec'hienn kelaouiñ Rudaw ez eo bet lazhet Abu Hamza al-Ansari ur penn uhel d'ar stad Islamek. Hervez e vefe bet emsavadegoù gant poblañs kêr Mosoul a-enep izili ar Stad Islamek, tri anezho a vefe bet lazhet ha 111 familh harp d'an aozadur rediet da derc'hout e Siria.\nUn tank faos savet gant ar Stad Islamek.\n7 a viz Du 2016[kemmañ | kemmañ ar vammenn]\n7 ezel d'ar Stad Islamek a zo bet dibennet war ur blasenn e Mosoul, rebechet dezho da vezañ torfedourien. Nerzhioù enep sponterezh Irak a vez diaes dezho derc'hel an nebeut tachennoù kêr a oa bet aloubet ganto. Enep argadoù drastus izili ar c'halifad Stad Islamek a zo drastus. An tankoù implijet e kêr a vez distrujet pe torrret buan-tre. Penn ofiserien ar brigadennoù hobregonet a ziskler ne z'int ket bet stummet evit seurt emgannioù hag e seblant dezho e vezo diaes spontus d'o soudarded da vezañ efedus e-pad an emgann kêrel-se.\n13 a viz Du 2016[kemmañ | kemmañ ar vammenn]\nMerc'hed an aozadur stourm Al-Khansa brigade, ur strollad merc'hed armet doare polis ar vertuz, a vez o kuzhañ dre kêr Vosoul goude ma vefe bet goulennet dezho bezañ prest da vont gant hent an tarzhadennoù emlazh. Unan anezho a zo bet lazhadegegt gant izili ar Stad Islamek dre ma oa klasket terc'hout diouzh e kefridi nevez. Klask a vez war izili all ar strollad stourm rebechet dezho bezañ treitour d'al le d'a c'halif Abou Bakr Al Baghdadi.\nNerzhioù stourm lu Irak a zo skuizh gant an emgann, ar c'holloù a zo ramzel en desped d'ar guzh lakaet war-raok gant o fenn ofiserien. E doug un devezh e voe 37 soudard marvet ha 70 gloazhet don hervez ur penn ofiser. 2 tank t-72 a zo bet distrujet e-pad ar memes devezh. Aon a zo gant nerzhioù lu Irak ha gant ar Peshmergaed e vefe ezhomm mizioù all c'hoazh a-raok dont a-benn da tapout kêr. \nAn emgannoù a zo drastus evit ar gêr.\nDont a ra war-wel e oa un taol propaganda gant ma vefe bet emsavadegoù tud kêr a-enep ar Stad Islamek. Izili ar c'halifad a implij hentoù didan zouar evit tagañ soudarded lu Irak dre an a-dreñv pe distrujañ ar c'hirri hobregonet tapet gant an tachennoù treut evit fiñval o karbedoù stourm.\nSoudarded 101st Airborne Division o sikour soudarded Irak e-pad an emgann\n14 a viz Du 2016[kemmañ | kemmañ ar vammenn]\nHervez Hossam Eddin al-Abbar, un ezel da kuzul-kêr Nineve e vefe bet lazhet 30 ezel d'ar Stad Islamek gant pennoù ofiserien e-touezh anezho. Lazhet e vefent bet e-pad dieubidigezh kêriadenn al-Abbas (40 kilometr e kornôg Mosoul ). E-touezh ar sponterien e oa japaniz ha chinaiz. Enkelc'hiet e oant bet gant nerzhioù lu Irak a-raok bezañ lazhet.\nFin an emgann[kemmañ | kemmañ ar vammenn]\nAbaoe miz Even 2017 e oa stanket soudarded diwezhañ ar Stad Islamek e lodenn ar gêr kozh e Mosoul.\n9 a viz Gouhere 2017[kemmañ | kemmañ ar vammenn]\nHaidar al-Abadi kentañ ministr Irak a embann ez eo bet trec'het ar Stad Islamek padal e kendalc'h ar stourm evit peurechuiñ aloubadeg ar gêr. Disklêriañ a ra ivez ez laouen e vefe bet lakaet er post-se gant nerzhioù lu Irak ha pobl ar vro. Degemener ar gouarnamant Saad al-Hadithi, a zisklêrie eñ e vefe disklêriet dre un doare ofisiel an trec'h nemet ur wech ma vefe bet naetaet ar ger eus an holl djihadisted a chome c'hoazh.\nKolloù trevourien[kemmañ | kemmañ ar vammenn]\nSoudarded al lu irakian o eskemm gant trevourien Mosoul.\nUhel e oa an niver a golloù gortozet e-touez siviled en abeg d'an emgann, ha pa vijent lazhet e-pad an eskemmoù tennoù pe lazhadeget gant ar Stad Islamek pe gant an nerzhioù enebet outo.\nFabourzioù kêr Mosoul d'ar 17 a viz Du 2016.\nD'an 21 a viz Here 2016 ez eus bet lazhadeget 540 trevour d'an nebeutañ gant ar Stad Islamek. 214 anezho à oa bet Izili d'an nerzhioù surentez irakian.\nPropaganda[kemmañ | kemmañ ar vammenn]\nNerzhioù ispisial Irak o vont war-raok dre straedoù kêr Mosoul.\nDaou filmig a zo bet embannet gant ar Stad Islamek e-pad an emgann betek an 31 a viz Here 2016. Evel boaz e vez taolennet feulster garv gant an aozadur. \nD'ar 17 a viz Here 2016 kentañ filmig "Deterring the Hirelings 2": Filmig propaganda o taolenniñ lazhadegoù ramzel izili ar stad Islamek eus "spierien" hervezo.\nD'an 31 a viz Here 2016 eil video lesanvet "Ignition of War": filmig propaganda o tiskouez argadennoù emlazh gant karbedoù tarzh, distrujoù karbedoù an argaderien gant djihadourien ar Stad Islamek.\nD'an 2 pe 3 a viz Du 2016: Ar c'halif Abu Bakr al-Baghdadi en deus embannet ur filmig propaganda gant son nemetken evit reiñ urzh da stourmerien e c'halifad da genderc'hel gant an emgann e-plas dirak an argadourien lies. Evit ar C'hurded eo kuzhet penn an aozadur e kêr Vosoul c'hoazh met n'eus prouenn anat ebet eus ar fed-se betek-henn. Goulennet eo bet ivez gant al-Baghdadi da dagañ kreñv Turkia hag Arabia Saoudat a zo gwelet evel treitourien d'an Islam dre o perzh en emgann a-enep ar Stad Islamek.\n10 a viz Du 2016: Embannet ur poltred-diell gant poltriji tud kroazstaget evit bezañ rebechet da vezañ spierien, lod all bannet adal toennoù evit bezañ heñvelreizhidi, lod all a vez troc'het dezho un dorn.\n14 a viz Du 2016: Film propaganda gant ar Stad Islamek anvet "The promise of Allah". Er film e welet izili ar Stad Islamek o stourm a-enep nerzhioù ar c'hengevrad, oc'h imlij dronoù evit aesaat distruj karbedoù hobregonet (Tantkoù Abrams...). Embannet e vez er video sifroù a-bep seurt evit diskouez e vefe spouronus kolloù ar c'hant, tud ha karbedoù ar c'hengevrad enep Stad Islamek.\nTorfedoù lies[kemmañ | kemmañ ar vammenn]\nImplijet e vez a-bep seurt armoù evit trec'hiñ izili ar Stad Islamek, dañjer bras a zo d'o implij evit an trevourien e Mosoul.\nAr c'hevredad enep Stad Islamek a vez rebechet dezhi torfedoù lies. Embannet e oa bet e-penn kentañ an emgann e oa torfedoù kaset da benn gant bezenoù nemetken. Gant an amzer o redek e teue war-wel e oa kalz muioc'h a unvezioù engouestlet.\nAr bezen chiit Al-Hashd al-Shaabi a zo bet filmet o jahinañ daou vugel repuad e Mosoul \nAn International Business Times he deus lakaet war-raok e oa bet skignet filmoùigoù enrollet war-eeun war ar rouedadoù sokial, a ziskouez nerzhioù surentez Irak o jahinañ prizonidi – bugale anezho (8 bloaz hervez) – gant ur morzhol\nTrevourien eus kêrioù tro-war-dro Mosoul a zo bet jahinet ha fuzuilhet gant nerzhioù surentez Irak ur wech prizoniet anezho. \nBombezadennoù trevourien hag implij fosfor gwenn\nAl lu stadunanat a vez rebechet dezhi da vezañ bombezet oc'h implij bombezennoù re bonner a lakae uhel ar riskloù da lazhañ trevourien. Lod kazetennerien Kurdek a embann sklaer e voe implijet bombezennoù fosfor gwenn difennet hervez gwir ar brezel.\nFeulster enep trevourien\nD'an 21 a viz Here 2016 ez eus bet lazhadeget 540 trevour d'an nebeutañ gant ar Stad Islamek. 214 anezho a oa bet Izili d'an nerzhioù surentez irakian. Ouzhpenn da-se ez eo bet rediet trevourien da fiñval etrezek kêr Mosoul evit dont da vezañ skoedoù denel d'an Djihadourien.\nFeulster enep kilerien\nD'ar 25 a viz Here 2016 ez eo bet lazhadeget 9 ezel d'ar Stad Islamek gant an aozadur evit bezañ kuitaet an emgann. Bannet eo bet an izili ur wech staget o taouarn hag o divc'harr e fozioù-difenn leun a eoul-maen entanet. \nKartenn niverennel eus Irak gant emgann Mosoul a-zeiz da zeiz\nKartenn tiriadoù ar Stad Islamek\nBlog Wordpress Mosul Eye\n↑ (en) Lec'hienn express.co.uk "GOTCHA: Brutish Islamic State butcher dubbed 'Rambo' killed in Battle of Mosul"\n↑ (en) Lec'hienn Theguardian.com "Turkish and Kurdish soldiers join forces to gain advantage in Mosul push"\n↑ (en) Lec'hienn iraqinews 1/11/2016 gant Mohamed Mostapha Senior ISIS official killed in al-Shallalat district of Mosul"\n↑ (en) The Guardian 17/10/2016. "Mosul offensive: forces launch mass attack on Iraqi city in bid to oust Isis".\n↑ (en) 13/11/2016 lec'hienn independent.co.uk "Iraqi troops are getting bogged down in Mosul – Could it spark the first crisis for President Trump?"\n↑ (en) Lec'hienn iraqinews.com 31/10/2016 gant Loaa Adel - Video: ‘Ignition of War’ released by ISIS to document its battles in Mosul\n↑ (en) iraqinews 27/10/2016 "shia-militia torture displaced children in mosul".\n↑ (en) ibtimes.com 21/10/2016 gant Greg Price "Iraqi Forces Torture Child With Hammer For ISIS Information: In War On Islamic State, Is Iraq Torturing Innocent Civilians?".\n↑ (en) 10/11/2016 Lec'hienn Bbc.com "Mosul battle: 'Iraqi forces' tortured and killed villagers"\nAdtapet diwar « https://br.wikipedia.org/w/index.php?title=Emgann_Mosoul_(2016-2017)&oldid=1870714 »\nEmgann Mosoul (2016)\nKemmoù diwezhañ degaset d'ar bajenn-mañ d'an 13 Ebr 2020, da 08:19.


Roperzh II (Bro-C'hall) - Wikipedia\nRoperzh II (Bro-C'hall)\n(Adkaset eus Robert II Bro-C'hall)\nRoperzh II, eil roue kapesian Bro-C'hall\nRoperzh II, anvet ivez Roperzh an Deol, ganet en Orleañs war-dro 972 ha marvet e kastell Melun e 1031, a voe roue Bro-C'hall gant e dad, Huon Capet, adalek 987 da gentañ, hag e-unan war-lerc'h marv e dad da c'houde.\nMab e oa da Huon Capet hag Adelaid Akitania. Roue e voe e-unan eus 996 betek e varv e 1031. Unan eus ar pennoù kurunennet e oa er bloavezh mil enta.\nMeur a dra a anavezer diwar e benn gant skridoù Helgaud, e vuhezskridour.\n3.1 Bugale Ropezh ha Konstanza\nKenroue[kemmañ | kemmañ ar vammenn]\nDa gentañ e skoazellas e dad er brezelioù, evit kemer Laon, en 988-991.\nDesket mat e oa, studiet en doa e Reims pa oa Gerbert Aurillac o kelenn eno.\nTroet-bras e oa Roperzh II gant ar relijion, evel-se en deus tapet e lesanv.\nE 1022, dre e urzh, met marteze broudet gant e wreg Konstanza Arle, e voe kondaonet d'ar marv un dousennad kloareien abalamour m'o doa prezeget mennozhioù disivoudel.\nEurediñ a reas e 988 da Rozala, merc'h Berengar II Italia. Kêr Montreuil-sur-Mer a voe degaset dezhañ da argouroù. Bloaz goude e kasas anezhi diwar e dro.\nE karantez e oa gant Bertha, merc'h Konrad, roue Bourgogn hag intañvez Odo Iañ, kont Bleaz. Met dre ma oant kendirvi ha dre ma oa Roperzh paeron d'ur bugel da Verta, e voe nac'het o eured gant ar pab Gregor V.\nEurediñ a reas Roperzh gant Konstanza Arle e 1003. Seizh bugel o devoe, en o zouez Herri a renas goude e dad.\nBugale Ropezh ha Konstanza[kemmañ | kemmañ ar vammenn]\nSeizh bugel o devoe Roperzh ha Konstanza\nAdvisa Auxerre (1003-1063, kontez Auxerre dimezet e 1015 da Renaud Iañ Nevers\nHuon II Bro-C'hall (1007-1026), o mab henañ, sakret e 1017 e Compiègne, a voe kenroue gant e dad, met mervel a reas a-raok e dad\nHerri (1008-1060), sakret e Reims e 1027, daoust da enebiezh Constança a glaske lakaat he mab all Roperzh da roue.\nRoperzh Iañ Bourgogn (1011-1076), dug Bourgogn ha kont Auxerre\nEudes Bro-C'hall (1013-?), aet foll\nAdelaid Bro-C'hall (1009-1079), dimezet div wech:\ne 1027 da Richarzh III Normandi\nhag e 1028 da Baldwin IV Flandrez\nChristian Pfister: Etudes sur le règne de Robert le Pieux (996-1031), Paris 1885\nDiwar-benn ar roue gall Roperzh II\nHuon Capet Rouaned Bro-C'hall\n996 – 1031 War e lerc'h:\nAdtapet diwar « https://br.wikipedia.org/w/index.php?title=Roperzh_II_(Bro-C%27hall)&oldid=1740896 »\nKemmoù diwezhañ degaset d'ar bajenn-mañ d'an 26 C'hwe 2017, da 09:59.


Azteked - Wikipedia\n(Adkaset eus Aztek)\nPa oa degouezhet ar Spagnoled en Amerika e-kerzh ar XVIvet kantved eo an Azteked e oa ar brasañ impalaeriezh bet gwelet biskoazh e Kreizamerika. Ar boblad chichimek-se a oa deuet, ha staliet diwezhat-tre e Mec'hiko, war lez al lenn Tekskoko. En ur ober ur c’hantved e voe savet gant ar Meksikas (an anv a rae an Azteked anezhe o-unan) o c'hêrig Tenochtitlan d'ur gêr veur, mestrez war an « Emglev Tridoubl » galloudus.\nAn impalaeriezh aztek e 1519\n1 Ar gevredigezh\n2 Ar sport meur : ar belotenn pe c’hoari an Tlachtli\n3 Ar relijion\n4 Mojennoù aztek\n4.1 An diskenn d’an ifern\n5 Aozadur an arme\n5.1 Ar brezel\n6 An impalaerien\nUr meuriadig chichimek e oa an Azteked, gant ur gevredigezh simpl-tre, met d'ar mare ma oa deuet ar Spagnoled e oa deuet renkoù ar boblañs da vezañ luziet-mat met termenet gwelloc'h.\n1 An Tlatoni An impalaer aztek e oa an Tlatoni. Ren a rae war bep tra, daoust dezhañ bout kelc'hiet gant pevar c'huzul (gouarnamant ha justis, ekonomiezh, brezel ha sonerezh).\nDen n'en doa gwir da sellout outañ en e zaoulagad. Lesanvet e veze "an Hini a gomz" peogwir e kare an Azteked ar prezegennoù brav.\n2 An Tetecuhtin\nhag ar Veleien An aotrouien e oa an Tetecuhtin en urzhaz aztek.\n3 Ar Pochteca\nhag ar Vrezelourien Ar varc'hadourien binvidik e oa ar Pochteca, setu perak o deveze ur renk uheloc'hik er gevredigezh.\nBez' e oa ivez ar Vrezelourien, a oa karget da zifenn kêr ha da enebiñ ouzh ar c'hêrioù all.\n4 An Tolteca An artizaned hag ar varc'hadourien baouroc'h eget ar Pochteca e oa an Tolteca.\n5 Ar Macehualtin Al labourerien ordinal hag ar gouerien e oa ar Macehualtin.\n6 An Tlamaitl\nha Tlatlacotin Ar gouerien dizouar e oa an Tlamaitl, staget e vezent ouzh un dachenn ha na oa ket dezho. Pa veze gwerzhet an dachenn e vezent gwerzhet ganti. Disheñvel diouzh hini served Europa e oa o stad avat, pa ne vezent ket anerius ha pa ne baeent ket tailhoù.\nSklaved e oa an Tlatlacotin. Doujetoc'h e vezent eget re Europa, ha kastizet e veze pep direizhder en o c'heñver. En o frankiz e veze o bugale. Aotreet e veze an Tlatlacotin da berc'hennañ sklaved ivez, hag aotreet e vezent d'en em werzhañ.\nAr sport meur : ar belotenn pe c’hoari an TlachtliAozañ\nBrudet-tre e oa ar c’hoari-se e Merc’hiko a-bezh. Ar pal a oa lakaat ur volotenn gaoutchoug en ur walenn a-blom, staget da 3 metrad a-us an douar. Bez' e oa div walenn evel-se, staget penn-ouzh-penn. Evit lakaat ar volotenn da dremen e-barzh e oa ret he zeurel gant an arzorn pe ar glin, aet arabat e oa en ober gant an daouarn pe an treid. Mar kouezhe ar volotenn e veze kastizet ar skipailh en doa faziet. Feuls a-walc’h e oa ar c'hoari. C’hoarvezout a rae alies e veze ur c’hoarier (atav soudarded) a bake ar volotenn en e gof ha kouezhañ, marv war an taol. Relijiel a-walc’h ivez e oa ar c'hoari, peogwir e veze graet klaoustre da bep krogad gant ar c’hoarierienn hag ar pinvidigezhioù gounezet a veze strollet da sioulaat an doueed.\nBez' e oa 28 doue(ez) pennañ e relijion an Azteked.\nAtlaua : doue kozh ar Vec’hikaned\nCenteotl : ar maiz\nChantico : (?)\nChicomecoat : (?)\nEhecatl : an avel\nHuizipochtli : ar brezel\nMacuilxochtl : ar grennarded\nMayavel : ar frouezh-agav\nOmeteotl : Tad mab-den\nQuetzalcoatl : an den desket\nTezcatlipoca : an noz hag ar brezel\nTititl : an devezhioù berr\nTlaloc : ar glav\nTonatiuh : an heol\nUixtocihualtioh : an holen\nXipe Totec : an natur\nXochipilli : ar braventez, ar garantez, ar bleunioù, ar gouelioù, ar sonerezh\nXolotl : gevell Quetzalcoatl\nXutexulte : ar pesketa\nYacatecuhtli : ar c’henwerzh\nChalchihuitlicue : ar stêrioù hag al lennoù. Mignonez Tlaloc.\nChihuacoatl : an douar\nCoatlicue : Mamm an doueed\nCoyaulxauhqui : an noz\nCoyolxauhlqui : al loar\nTlazolteotl : an dud o vervel\nXilonen : ar grennarded\nXochiquetzal : ar garantez, ar bleunioù\nAn diskenn d’an ifernAozañ\nLuziet ha diaes e oa an hent a ziskenne da ifern ar relijion aztek : er penn-kentañ, an den marv a ranke treuziñ ur stêr zu, heuliet e oa gant ur c'hi a diskoueze dezhañ an hent. Ar c'hi-se a ranke bezañ na gwenn na du. Mar boa gwenn e c'helle respont : « Mestr, mardo on gwenn eo peogwir on bet gwalc'het e-pad pell en dour ha ne'm eus ket c'hoant da vout en-dro ! » ; mar boa du e c'helle lavarout : «Mestr, du on, ne'm gweli ket en dour-se ! » Goude bezañ treuzet ar stêr, an den marv a zileze e gi ha rankout a rae tremen etre daou venez a c'helle stekiñ an eil ouzh egile diouzh an e. Goude-se e ranke pignat war ur menez maen-gwer troc'hus-tre, treuziñ ur c'hoad stank-kenañ hag a-benn ar fin e ranke tremen en ur park ma oa biroù o kouezhañ warnañ. Hag ouzhpenn, e-pad an holl amprouennoù-se, un naeron a nije en e gichen en ur glask debriñ kalon an den marv.\nGoude-se, an den marvet a errue dirak Mictlantecutli ha Mictlanchiuatl, ha rankout a rae reiñ ur maenig-jad a oa e-barzh e veg (ma n'en doa ket e gollet a-raok o huchal dre aon). Kantren didermen a rae an den marv mar ne oa ket bet lakaet ar maen-jad en e c'henoù gant e familh.\nAozadur an armeAozañ\nKadourien a-feson e oa an Azteked, ha stad sokial ur soudard a bigne gant e oberoù en emgann. Bezañ ur "brezelour erer" e oa ar stad uhelañ a c'helled tapout.\nAr soudarded n'o deveze harnez houarn pounner ebet, setu e c'hellent fiñval buan hag aes en natur. An arme aztek oa neuze savet er penn-kentañ a-vagadoù skañv ha prim, a lamme war o enebourien tapet berr. Met dilañset e oa an teknik-mañ er brezelioù enep Europiz gant harnez ha armoù houarn.\nSoudarded all, "brezeler jagwar", a veze gwisket gant kroc'hen al loen. Ar re-se e oa al lodenn bounner, solut, eus an arme, gorrekoc'h war an dachenn met desavet da ober ar brezel a-stroll. Implij a raent ur seurt penngod gant ul lavnenn e maen-gwer (tennet diouzh menezhioù-tan) anvet macana, a oa gouest memestra da droc'hañ ur marc'heger hag e marc'h e daou.\nAn Azteked en em ganne da gemer douaroù ouzhpenn, hag evit ober prizonidi. Se zo kaoz o deveze ezhomm eus tud evit ober aberzhioù d'o doueed.\nEeun e veze o doareoù : ober brezelioùigoù fonnus gant bagadoù skañv d'ober an niver brasañ a brizonidi ; lazhañ pe zistruj ne oa ket o fal.\n1375-1395 : Acamapichtli\n1395-1417 : Huitzilihuitl\n1417-1427 : Chimalpopoca\n1427-1440 : Itzcoatl\n1440-1469 : Moktezuma Iañ\n1469-1481 : Axayacatl\n1481-1486 : Tizoc\n1486-1502 : Ahuitzotl\n1502-1520 : Moktezuma II\n1520-1521 : Cuitláhuac\n1521-1525 : Cuauhtémoc\n12 a viz Here 1492 : Kristof Kolomb a ya betek ar Bahamas.\n1511 — Ur barr-amzer a vann ur garavell war aodoù Yucatán. Unan eus ar re chomet bev, Aguilar, war-lec'h bezañ bac'het gant an Azteked, a zo dieubet eizh vloaz goude gant Hernán Cortés. Un eil, Guerrero, en em vesk gant ar Mayaed (dimeziñ a reas gant un noblez eus ar bobl).\n1517 — Teir bag dindan gourc'hemenn Corodoba a zo advountet gant Mayaed Yucatan ha Campeche. Moctezuma, impalaer aztek ar mare, o teskiñ donidigezh estrañjourien iskis, gant an aon e vefe distro Quetzalcoatl (evel ma lavar ar vojenn), a laka gedourien war an aodoù..\n1518 — Grijalva a heuilh aodoù Yucatàn hag eus pleg-mor Merc’hiko betek Tuxpan el lec’h ma’z eo resevet gant un degemer a-feson.\n10 a viz C’hwevrer — Cortés a ya kuit eus Kuba gant 11 bag ha war-dro 400 den. Adkavout a ra Aguillar war aodoù Yucatàn, e Veracruz, ma reas un emglev gant an Dotonaked. Ar penn-tiern a roas sklavezed d’ar Spagnoled. En o zouez e oa ur plac’h yaouank eus orin nobl a gomze mayaeg ha nahuatl ; ar « Malinche » a droa komzoù Cortés hag a roas dezhañ ur bugel. Ganti, evit ar c'hentañ gwech, Cortés a glevas komz eus pinvidigezhioù an Azteked.\nEbrel 1519 — Cortés a resevas kalpiksk (ur c'hargad) Moktezuma, a roas profoù enanv an impalaer, boued, dilhad e kotoñs, pluennoù, bravigoù hag all. Ar c'halpiksk a gasas da Voktezuma un daskrivadur eus an dud nevez-degouezhet, ar pezh a lakaas Moktezuma hag e dlatoni en douetañs vras.\n2 a viz Gwengolo 1519 — Cortés a gasas e vigi d'ar strad evit tennañ pep mennozh da zizertiñ eus e soudarded ; goude-se e kuitaas tachenn an aodoù.\nWar-lerc'h un harzerezh bihan, an Dlaxcalteked hag o gopraerien Otomi a gendeuzas gant ar Spagnoled, ha mont a rejont war-du an draoñienn greiz.\nE Tlakskala, Cortés a resevas kalpiksed all a-berzh Moctezuma, a glaskas e dizaliañ da vont d'e gêr-benn. Erruet e Cholula, kêr vignonez d'an Azteked, Cortés a zeskas e klaske ar boblad enebiñ outañ — lakaat a reas lazhañ miliadoù a dud ha distruj an idoloù.\nMiz Du 1519 — Moctezuma, pa welas n'o doa e brofoù hag e vurzhud levezon ebet war lañs ha tagadennoù ar Spagnoled, a glaskas tec’hout kuit. Met ar velegien a zifennas outañ d’en ober. Krediñ a rae d'an impalaer e oa echu gant e vuhez, hag un dibunadeg kimiad a reas dirak an holl.\n8 a viz Du 1519 — Da vintin ez erruas ar Spagnoled en Iztapalapan. Cortés a voe degemeret gant Moctezuma ha gant briadoù uhelidi. En em staliañ a reas ar Spagnoled e palez Axayacatla.\nAdalek miz Du 1519 betek Mezheven 1520 — Toullbac’het e voe Moctezuma gant ar Spagnoled, ha ret e veze dezhañ alies klask sioulaat fulor ar pobl. Ar Spagnoled a grogas muioc'h-muiañ da enebiñ ouzh an doueed, ha kemeret e voe an aour digant an Azteked e-pad mavoe o c'hevredidi an Dlaxcalteked, o laerezh ar jad ha pluennoù prizius.\nE-pad ezvezañs Cortés, e armead a dennas splet eus ul lid relijiel evit lazhañ un niver bras a noblañsed. Ar boblañs fuloret a grogas da enebiñ en un doare frank ouzh an estrañjourien disakr, ha zoken distro Cortés o klask sioulaat an traoù gant sikour Moctezuma ne voe ket trawalc'h d'en ober.\nMeinataet e voe Moctezuma (lavarout a reer ivez e voe lazhet a-daol kontell gant ar Spagnoled). E miz Mezheven, Cuitlahuac a gemeras lec'h Moctezuma.\n30 a viz Mezheven 1520 — Feuket gant marv Moctezuma, an holl Azteked a gemeras krog en o armoù da skarzhañ ar Spagnoled, a oa bihan o niver. Ar Spagnoled hag o c'hevredidi a zeuas a-benn da dec'hout kuit eus kêr, met ker e koustas dezho o buhez : kollet ganto un niver spontus a soudard. Anavezet eo an darvoud-mañ hiziv an deiz dindan anv an Noche Triste.\nE-pad dek miz, Cortés a vodas un arme d'ober ur brezel euzhus ma zeuas a-benn da zigenvezañ ar gêr-benn. Un diouer bras a voued hag a zour (sall eo al lenn) a grogas e kêr, gant ar vrec'h deuet eus a-eeun eus Kuba oc'h ober ur gwir lazhadeg. Cuitlahuac a varvas gant ar c'hleñved-red se, hag echu e voe gant an impalaeriezh Aztek.\nAdtapet diwar « https://br.wikipedia.org/w/index.php?title=Azteked&oldid=1833262 »\nDernière modification le 10 Ebr 2019, à 06:50\nKemmoù diwezhañ degaset d'ar bajenn-mañ d'an 10 Ebr 2019, da 06:50.


Sul 20 a viz C’hwevrer 2022 – Lann-Anna\nHome Gregorian Sul 20 a viz C’hwevrer 2022\n7vet Sul Per Annum / Stumm Usus Antiquior: Dominica in Sexagesima / Sul ar C’hwegontved (Sul ar Peuzlard)\nDimanche 20 Février 2022: 7e Dimanche Per Annum / Forme Usus Antiquior: Dimanche de la Sexagésime.\nEn amzer-se, e lavaras Jezuz d’e ziskibion: «Deoc’h-c’hwi hag am selaou, e lavaran:\nKarit hoc’h enebourion, grit vad d’ar re ho kasa. Bennigit ar re ho millig; pedit evit ar re a zroukkomz diwar ho penn. D’an hini a sko ganit war ur jod, kinnig c’hoazh eben; hag ouzh an hini a lam da vantell diganit, na nac’h ket da doneg kennebeut-all. Ro da neb a c’houlenn diganit, ha digant an hini a laero da draoù ne c’houlenn ket en-dro.\nEvel ma karit e rafe deoc’h an dud, evel-se ivez grit dezho. Mar karit ar re ho kar, peseurt trugarez a zo dleet deoc’h? rak ar bec’herion ivez a gar ar re o c’har. Ha mar grit vad d’ar re a ra vad deoc’h-c’hwi, peseurt trugarez a zo dleet deoc’h? Ar bec’herion ivez a ra kemend-all.\nHa mar prestit arc’hant d’ar re hoc’h eus goanag da resev diganto, peseurt trugarez a zo dleet deoc’h? Ar bec’herien ivez a brest d’ar bec’herion, evit resev en-dro kemend-all.\nC’hwi avat, karit hoc’h enebourion; grit vad ha prestit arc’hant hep gortoz mann en-dro. Neuze e vo bras ho kopr hag e vezot mibion d’an Uhelañ, rak eñ a zo madelezhus zoken e-keñver ar re dianaoudek hag ar re fall.\nBezit trugarezus evel m’eo ho Tad trugarezus. Na varnit ket ha ne vezot ket barnet; na gondaonit ket ha ne vezot ket kondaonet; pardonit hag e vezot pardonet. Roit hag e vo roet deoc’h: ur muzuliad kaer, stardet, hejet-dihejet, ha leun dreist ar barr, a vo diskennet deoc’h en ho parlenn. Diouzh ar muzul a uzit gantañ e vo muzuliet deoc’h d’ho tro.»\nSalm 43, 23-26.\n+ 2/ Deus, áuribus nostris audívimus: patres nostri annuntiavérunt nobis.\n& 2 / Doue, klevet o deus hon divskouarn, danevellet o deus dimp hon tadoù.


Pajenn:Er Règl ag en drivet-Urh a Benigen, instituet dré er Séraphiq-Patriarch Sant Françæs.djvu/160 - Wikimammenn\nPajenn:Er Règl ag en drivet-Urh a Benigen, instituet dré er Séraphiq-Patriarch Sant Françæs.djvu/160\nquemér caz doh er-ré e lar demb hun pourfit hac er ùirioné eit hun avertissein ; er paressus e lausq guet é squêndeu liberté antiér de sellet ha de cheleuet treu péré ne chervige meit de garguein er speret a chongeu digampen hac inutil pé dangerus. Goulennamb guet Doué pardon ag er fauteu-men, mar hun nès int groeit, hac er græce d’hum gorrigein a nehai én amzér de zonnet.\n3.° Er remédeu doh er pehet-men e zou considérein péh sort implé e garrehemb hun bout groeit ag en amzér a pe vehemb én ær ag er marhue ; considérein er gont perhuéh ha terribl e vou ret demb dacor ag en amzer collet, pé impléet a boén de guæt, memb ag ur gonz inutil ; chongeal é conzeu sant Yehan : donet e reï, e m’ean, en noz é péhani ne ellou dén labourat ; réglein erhat en amzér ag er housquet, ag en daibrein, ag el labour ; sellet en ol déïeu èl en dehuéhan a hun buhé ; ha dré er chonge-cé hum accouragein d’obér penigen ha d’hum gastiein. Gùel é un dé impléet mad de chervige Doué, eit cant vlai treménet guet paresse ha dioustemant.\nAdtapet diwar « https://br.wikisource.org/w/index.php?title=Pajenn:Er_Règl_ag_en_drivet-Urh_a_Benigen,_instituet_dré_er_Séraphiq-Patriarch_Sant_Françæs.djvu/160&oldid=126185 »\nKemmoù diwezhañ degaset d'ar bajenn-mañ d'an 9 Eos 2018, da 11:51.


Bae Baffin - Wikipedia\nBae Baffin (Baffin Bay e saozneg, Baie de Baffin e galleg ha Saknirutiak Imanga en inuktitut) zo ul ledennad dour en en astenn etre Greunland er reter, Enez Baffin er c'hornôg hag Enez Ellesmere en norzh. Liammañ a ra ar Meurvor Atlantel, er su, ouzh Meurvor Arktika en norzh ; 1130 km eo e hirded vuiañ eus an norzh d'ar su. E-pad ul lodenn vras eus ar bloavezh ne c'haller ket merdeiñ ennañ dre m'eo skornet an dour.\nAnnezet eo trowardroioù Bae Baffin abaoe war-dro 500 kent J.K., gant Inuited. Anavezet eo gant tud Europa abaoe 1585 hag ergerzhet e voe da vat e 1616 gant ar moraer saoz William Baffin. En enor dezhañ eo bet anvet Mor Baffin hag Enez Baffin.\nAdtapet diwar « https://br.wikipedia.org/w/index.php?title=Bae_Baffin&oldid=1868071 »\nDernière modification le 17 Meu 2020, à 16:35\nKemmoù diwezhañ degaset d'ar bajenn-mañ d'an 17 Meu 2020, da 16:35.


Ernst-Robert Grawitz - Wikipedia\nErnst-Robert Grawitz (8 a viz Even 1899 e Charlottenburg - 24 a viz Ebrel 1945 e Potsdam-Babelsbeg) a oa ur fizikour alaman hag un SS-Reichsarzt (mezeg ar Reich) da vare an Eil Brezel-bed.\nGrawitz gant izili Reichsführerschule, d'an 20 a viz C'hwevrer 1939\nPrizoniad e voe goude ar Brezel-bed kentañ, ha dibeuet e voe 1919. Neuze e stagas gant studioù mezegiezh e skol-veur Humboldt e Berlin. Betek 1929 e labouras evel skorer pennañ en ospital Berlin-Westend, ha goude-se en em stalias evel mezeg war e gont. Etre 1933 ha 1936 e labouras en-dro en ospital Berlin-Westend.\nE 1919 e voe ezel eus Einwohnerwehr Berlin (da lavaret eo : milis ar verliniz) hag e 1920 e kemeras perzh e putsch Kapp. Goude-se e voe ezel eus ar Freikorps "Olympia“ hag e savas a-du gant Hitler. E miz Du 1931 e voe degemeret e SS, hag e 1932 e teuas da vezañ ezel eus NSDAP. E 1935 e voe lakaet e penn servij yec'hed SS gant Heinrich Himmler ha goude-se e teuas da vezañ Reichsarzt. Evel Reichsphysician SS und Polizei e roas Grawitz kuzulioù da Heinrich Himmler a-zivout implijout ar c'hambreier gaz. Taolioù-arnod a reas ivez war brizonidi ar c'hampoù-bac'h. E penn ar Groaz Ruz alaman e oa ivez. E wreg, Ilse hec'h anv, a oa merc'h an SS-Obergruppenführer ha jeneral Waffen-SS Siegfried Taubert. Da vare dibenn an Eil Brezel-bed e oa fizikour Hitler er Führerbunker e Berlin. Pa glevas e oa pennoù-bras nazi o tec'hout kuit e c'houlennas gant Hitler an aotre da dec'hout ivez, met Hitler a nac'has.\nP'edo soudarded an Arme Ruz o tostaat ouzh ar Führerbunker e tivizas Grawitz en em lazhañ. E-pad ma oa o tebriñ koan gant e wreg hag o daou vugel e lakaas div c'hrenadenn da darzhañ. An emlazh-se a weler er film Der Untergang (2004).\nAdtapet diwar « https://br.wikipedia.org/w/index.php?title=Ernst-Robert_Grawitz&oldid=1788058 »\nDernière modification le 27 Meu 2018, à 06:54


Louise Ebrel gant Les Ramoneurs de Menhirs e Kemper (fest-noz War 'l Leur 2017).\n27 a viz Gouere 1932\nTrefrin ( Breizh)\n30 a viz Meurzh 2020\ngwerzioù, kan-ha-diskan, punk-keltiek, rock\nM'hoc'h eus c'hoant da selaou Ma zad ma mamm\nDenez Prigent, Ifig Flatrès, Bagad Lokoal Mendon, Dremmwel, Les Ramoneurs de Menhirs, Red Cardell, Alain Meneust\nLouise Ebrel, ganet e Trefrin d'ar 27 a viz Gouere 1932 ha marvet d'an 30 a viz Meurzh 2020 a zo ur ganerez vreizhat. Merc'h eo da Eugénie Goadec, unan eus ar C'hoarezed Goadeg, ha da Job Ebrel, kaner ivez.\nKanañ a ra kan-ha-diskan ha gwerzioù. Adalek 1994 betek 2006 e kane asambles gant Denez Prigent, ha bremañ er festoù-noz asambles gant Ifig Flatrès. Kenlabouret he deus gant kalz arzourien all: Bagad Lokoal Mendon, ar strollad sonerezh hengounel Dremmwel, ar strollad punk-keltiek Les Ramoneurs de Menhirs hag ar strollad rock-sonerezh ar bed Red Cardell da skouer. En abadenn-c'hoariva "L'abri du marin" he doa kemeret perzh gant Alain Meneust.\nAr ganerez Louise Ebrel gant ar re maout d'an dilennadeg 2012 da rouanez Kerne gant Yvon Etienne e-pad dilennadeg 2013 e Kemper d'an 28 a viz Gouhere.\n2010: Ma zad ma mamm, L'OZ Production, Kerne Production ha Keltia Musique, Priz Produet e Breizh 2011\n1994: adembannet e 2009: Gwrizioù, Coop Breizh\n1994: Gwerz ha kan a boz, Kerig\nGant tud all:\n2010: Les Ramoneurs de Menhirs, Amzer an dispac'h, FZM\n2009: Red Cardell, La Fête au village, Keltia musique\n2008: Red Cardell, Le Banquet de cristal, Keltia musique\n2007: Les Ramoneurs de Menhirs, Dañs an diaoul, FZM\n2006: Red Cardell, Naître, Keltia musique\n2006: Éric Gorce/Richard Bevillon, Kerne Izel, Coop Breizh\n2006: Dremmwel, Lañs, Coop Breizh\n2004: gant Ifig Flatrès Tre Tavrin ha Sant Voran, Coop Breizh\n2004: Denez Prigent, Sarac'h, Barclay\n2001: Dremmwel, Glazik, Coop Breizh\nLenn Louise Ebrel gant Dominique Le Guichaoua (pennad gallek)\nAdtapet diwar « https://br.wikipedia.org/w/index.php?title=Louise_Ebrel&oldid=1869560 »\nKemmoù diwezhañ degaset d'ar bajenn-mañ d'an 1 Ebr 2020, da 09:53.


Karpathos (Κάρπαθος e gresianeg, Kerpe e turkeg, Scarpanto en italianeg, Carpathus e latin) zo un enezenn eus Gres, etre Kreta hag enez Rodos, e gevred Mor Egea. Asambles gant enez Saria, e-kichen, ez a d’ober kumun Karpathos.\nPigadia, kêr-benn enez Karpathos\nEn em astenn a ra war ur gorread 324 km2 hag ar menez Kalí Límni eo he foent uhelañ (1215 m). Annezet eo gant 6 511 a dud, a vev diwar al labour-douar hag ar pesketaerezh. Pigadia eo kêr vrasañ ha porzh pennañ Karpathos.\nE dalc’h Republik Venezia e oa an enezenn eus 1306 betek 1540, pa voe aloubet gant Turked an Impalaeriezh Otoman. E 1912 e tremenas etre daouarn Italia. Goude an Eil Brezel-bed e teuas da vezañ stag ouzh Gres.\nAdtapet diwar « https://br.wikipedia.org/w/index.php?title=Karpathos&oldid=1506781 »\nDernière modification le 13 Mae 2013, à 00:29\nKemmoù diwezhañ degaset d'ar bajenn-mañ d'an 13 Mae 2013, da 00:29.


Touristelañ ar fardelloù er stankelloù : skouer Arzhal | Becedia\nDa heul broadelañ ar fardañ tredan e dibenn an Eil Brezel bed ez eus bet savet meur a stankell : ouzhpenn 100 etre 1945 ha 1960, betek ma voe roet ar brioriezh d’an nukleel. Dre ma oa bet liesaet ar fardelloù ha diorroet kevredigezh an amzer vak war ar memes tro eo bet lakaet an dilennidi da soñjal e c’hellfent sevel kreizennoù dudi, ha porzhioù bageal zoken, ma vefe tro. E Mor-Bihan an Argoad eo bet soñjet gant ar SATMOR kempenn daou lec’h : e Ploermael, war lenn an Dug, hag en Arzhal, war ar Gwilen.\nE 1970 eo bet lakaet stankell Arzhal da vont en-dro. E-barzh soñjoù an dilennidi, hag hervez komzoù bet distaget da geñver un emvod a oa bet dalc’het e Redon un dek vloaz bennak a-raok, ouzhpenn mestroni an dourioù e ranke reiñ an tu da ziorren an douristelezh war al lec’h. Evel‑se ez eo bet savet ar fardell, un dra vat evit gellet sevel ur porzh bageal kloz en aber ar stêr Gwilen. Meur a lec’h-eoriañ a gaver uheloc’h eget ar stankell met ne oa bet aozet tra ebet e-doug ar bloavezhioù 1970. E 1979 eo bet dereet aotre ar porzh 600 plas da sindikad kemmesk porzhioù ha lec’hioù merdeiñ ar Mor-Bihan. Daoust da‑se he doa ranket ar C’HETMOR talañ ouzh kudenn al lochoù niverus savet diaotre er c'hein-vro, gant penn‑kentañ ar c’hampiñ hag ar c’haravanennoù war dachennoù prevez (okupet e veze tachennoù prevez gant annezioù dindan an amzer), abalamour ma veze peur‑leuniet an tachennoù kampiñ aotreet. Breskaet eo bet neuze ar programm sevel-tiez e‑liamm gant ar porzh bageal. Divodet eo bet e 1982, ne gasas ket ar raktres da benn vat, ha rannet eo bet an aveadurioù etre meur a hini. E 1985 e tivizas kuzul‑kêr Arzhal kas en‑dro mestroniezh al labourioù evit sevel ur gêriadenn‑vakañsoù war un dachenn a oa da Gevredigezh terkañ ar Mor-Bihan he doa kemeret plas ar C’HETMOR), e‑liamm gant Aozadur ar c’hampoù hag ostalerioù yaouankiz (OCCAJ) evit kêr ar bodoù-ehan. E 1992 e oa echu gant an aveiñ tachenn oberiantizoù stankell Arzhal.


Litanieu er Uirhiés Vari - Wikimammenn\nLitanieu er Uirhiés Vari\nJ.-M. Galles, 1829 (p. 326-329)\n◄ Ag en dévotion é quévèr Sant Jojeb, pried er Uirhiés glorius Vari Litanieu er Uirhiés Vari Peden d’er Uirhiés Vari ►\nAg en dévotion é quevér Sant Jojeb, pried er Uirhiés glorius Vari.\nNI a ra d’er Uirhiés santel ur merche a garanté péhani a zou agréable dehi, a pe ramb d’hé fried Jojeb hun hetan dévotion arlerh en hani hun nès aveit hi.\nPéh estime ne zeliamb-ni en dout eit er Sant-cé ! eit en dén-zé en dès choéget Doué eit goarn é vab deit de vout dén, durant ma oai croaidur, eit bout en teste a ùerhtæt é vam hac eit hé dihuen !\nEan en dès veillet eit goarn en Tabernacle véritable a Isræl ; ean en dès douguet ag ul léh d’un aral, a p’en dé bet requis, en Arh ag en alliance neué ; ean en dès goarnet er bris a salvedigueah hac a rédamption en dut.\nPéh gloër aveit ou en dout bet ér vuhé men un autorité véritable ar Rouannés en nean hac en doar ! memb ar Roué en ol amzérieu, péhani a zou é unan immortel, de béhani é appartén ol er gloër !\nEit comprenein péh quer bras e é vérit, ne fautehai meit considérein é ma pried Mari. Vertuïeu Mari a ra hanaüein vertuïeu Jojeb. Doué en dès reit de Vari ur pried jaugeable don t’hi.\nMæs considéret surtout penaus Jesus, durant ma oai croaidur, en dès reposet mil-gùéh ar é galon. Péh doustér ne laquai en é galon er hroaidur Doué-zé !\nJojeb a vihuai guet Jesus, péhani a zou er vamen ag er græceu, ha guet Mari péhani a zou èl er riolen dré béhani é ridant ar en dut. Péh madeu spiritual ne receuas-ean guet-ai !\nPatiantæt, doustér, humilité, caranté doh en nessan, caranté doh Doué, ean en dès bet ol er vertuïeu, hac ean en dès int douguet d’er basen ihuellan a barfection.\nInean crechén, hui péhani a fal deoh hum rein d’en excelciceu ag ur vuhé devot hac interior, hou péet recour, eit obtenein er græce-zé, hou péet recour guet confiance doh intercession ur Sant péhani en dès ind pratiquet én ur fæçon quer parfæt.\nEn Ilis en dès sàuet tampleu de Zoué én é inour ; hi en dès instituet ur Gouil aveit ou ; hi a gouvi hé bugalé, dré bratiqueu a zévotion hé dès autoriset, d’er sellet èl unan ag en avocadet puissantan ou dès dirac en Eutru Doué.\nEn efFet, ol er fidélet en dès un dévotion particuliér eit en hanhue a Jojeb ; ind a joént liés en hanhue-zé doh hani Jesus ha doh hani Mari, doh péré é ma bet staguet dré liameu quer sterd.\nP’hun behai bet, én amzer ma vihuai Jesus ha Mari é Nazareth, desiret en dout ur græce benac guet-ai, péh avocat puissantoh étal d’ai hun behai-ni impléet eit Sant Jojeb ? A ean en devehai bremen bihannoh a bouvoër ?\nQuêrhet enta devad Jojeb, eit ma hum impléou aveit oh : ne vern péh sort græce a zesiret, Doué hé accordou d’é oulen.\nOpen quement-cé : ne vern a béb condition oh, ne vern péhani é hou stad, hou stad memb hac hou condition a zou aveit oh ur ræson d’en dout ur gonfiance particuliér én ou.\nEr-ré noble ha pinhuic a zeli considérein, a p’er pedant, penaus Sant Jojeb a zichen ar er Batriarchet har er Rouéet.\nEr-ré peur, penaus n’en dès chet dispriset ou stad izel, penaus en dès bihuet èl d’ai ér beuranté, en dès labouret durand é vuhé èl ur méchérour.\nEr Gùirhiéset, penaus en dès goarnet er burtæt parfætan, hac er-ré diméet, penaus é ma bet er pên ag er famille inouraplan a éel bout jamæs.\nEr vugalé, penaus é ma bet tad-maguér Jesus, en dès goarnet ha conduyet durant ma oai croaidur.\nEr Vélean, penaus en dès bet quel liés er bonheur de zerhel Jesus étré é zivréh ; penaus en dès memb offret d’en Tad éternel er hetan tapenneu a oêd Jesus en de ag é Circoncision.\nEr Venéah hac el Léannézet, penaus en dès pelleit doh compagnoneah en dut ag er bed, eit chom én é dy a Nazareth guet Jesus hac é vam santel, guet péré é tivizai calon-doh-calon.\nAnfin, en ineanneu devot ha gredus, penaus jamæs calon, arlerh calon Mari, n’en dès câret Jesus guet mui a hred hac a dinérdæt.\nMæs surtout quêrhet devad Jojeb eit obtenein er græce ag ur marhue mat. Credein a rér é ma marhuet étré divréh Jesus ha Mari ; ha chetui perac er fidélet en dès ur gonfiance vras en ou devou ehué, dré é intercession, ur marhue eurus ha læn a gonsolation.\nRemerquein a rér én effet é ma particuliéremant én ær ag er marhue é é chair er-ré a zou ber devot d’er Sant bras-cé er fréh ag ou dévotion én é guevér.\nFin ag er buarvet ha deuéhan Livre.\nAdtapet diwar « https://br.wikisource.org/w/index.php?title=Litanieu_er_Uirhiés_Vari&oldid=105924 »\nKemm diwezhañ d'an 19 Eos 2017 da 10:17\nKemmoù diwezhañ degaset d'ar bajenn-mañ d'an 19 Eos 2017, da 10:17.


Fernando II Portugal - Wikipedia\nUr pennad Fernando II zo ivez.\nFerdinand von Sachsen-Coburg-Gotha (1816-1885) zo ur priñs alaman hag a deuas da vout Roue Portugal evel Fernando II Portugal.\n4 Goude marv Maria II\nMab e oa d'ar priñs Ferdinand Georg August von Sachsen-Coburg-Saalfeld-Koháry (1781-1851), jeneral eus an Impalaeriezh Santel Roman ha dug Sachsen-Coburg-Gotha, ha d'ar briñsez slovak Antonia Kohary (1792-1862). Savet e voe e douaroù e dud, e Slovakia a hiriv, hag el lezioù aostrian hag alaman.\nNiz e oa da Leopold Iañ, Roue Belgia, ha kenderv kompez d'an hini a deuio da vezañ ar rouanez Victoria.\nMaria II, Rouanez Portugal, pried kentañ Fernando II.\nE 1836 e timezas da Maria II Portugal, intañvezet goude kleñved he c'hentañ pried, Auguste de Leuchtenberg. Roue kenseurt Portugal e voe, jure uxoris hervez al lezenn bortugalat, goude ganet e vab henañ, eus 1837 betek 1853. Anavezet eo evel ar roue arzour.\nMervel a reas e bried Maria er gwentloù e 1853. Roue rejant e voe betek ken na voe e vab Pedro en oad da gemer ar gurunenn. Klask a reas Bro-Saoz e lakaat da roue Gres, met nac'h groñs a reas, gwell gantañ chom e Portugal d'ober war dro an arzoù.\nUnnek bugel o devoe:\nPedro (1837-1861), roue Portugal\nLuis, dug Oporto ha Viseu (1838-1889), a renas war-lerc'h e vreur henañ\nMaría, ganet marv e 1840.\nJuan, dug Beja (1842-1861).\nMaría Ana, (1843-1884), dimezet da Georg Iañ von Sachsen.\nAntonia María, (1845-1913), dimezet da Leopold von Hohenzollern-Sigmaringen.\nAugusto, dug Coimbra (1847-1889)\nLeopoldo, ganet marv e 1849.\nMaría de Gloria, ganet marv e 1851.\nEugenio, ganet marv e 1853. mervel a reas e vamm er gwentloù.\nGoude marv Maria IIAozañ\nFernando II hag Elisa Hensler.\nAddimeziñ a reas Fernando II da Elisa Hensler, ur ganerez suis, ha ganti e vevas e palez ar Pena.\nAdtapet diwar « https://br.wikipedia.org/w/index.php?title=Fernando_II_Portugal&oldid=1822381 »\nDernière modification le 10 Gen 2019, à 18:58\nKemmoù diwezhañ degaset d'ar bajenn-mañ d'an 10 Gen 2019, da 18:58.


Quenta quevren - Ar pevare Chabistr - Wikimammenn\nQuenta quevren - Ar pevare Chabistr\nYouen-Yan-Lois Derrien, 1779-1792 (?) (p. 13-17)\n◄ An trede Chabistr. Penaus e c’happarchant an devotion ouz peb seurt vocation tud Ar pevare Chabistr. Penaus eo necesser caout ur C’honducteur pe un Directeur evit antren hac avanç en devotion Ar pempet Chabistr. Penaus eo ret commanç ar Vuez devot dre ar burgation eus an Ene ►\nMAp Tobias, o veza gourc’hemennet dezàn gant e Dad mont da Ragez, a lavaras, ne ouie quet an hent da vont d’y ; e dad a respontas dezàn, iit eta da glasq un den fidel bennâc evit ho cundui. Me lavar deoc’h ar memes tra, va Philotee ; hac c’hui a euteur sinceramant querzet varzu an devotion ? clasquit un den santel bennac evit ho ren hac ho cundui. Hemâ eo an avertissamãt eus an avertissamanchou, petra bennaac a glascot, eme an den devot Avila, ne gueffot jamæs volontez Doue quen assur, evel dre an hent eus an obeissanç humbl-mâ, pehini a so bet quement recomandet ha pratiquet gant an oll Devodet ancien. Santes Theresa o velet an Itron Cathel a Gordoue oc’h ober pinigennou bras, e devoue cals a c’hoant d’e imita en drase a enep an avis eus he C’honfessour, pehini en difenne outi, ha pe da hini oa tentet da veza disobois er poent-se. Ha Doue a lavaras desi : va merc’h emaouc’h en un hent mad hac assur : c’hui a vel ar binigen a ra hounnez ; hoguen me a istim mui hoc’h oboissanç-hu. Evelse ivez e care ar Santes-mâ quement an oboissanç mâ c’heureu, ouzpen an hini a dlie d’he superioret, ur vœu particulier a oboissanç da un Directeur excellant, oc’h en em oblija da heul e zirection hac e avis, ar pez a roas dezi ur gonsolation ar vrassa ; evel a so bet c’hoarvezet gant cals a Eneou mad en he raoc ha var he lerc’h, pere evit en em renta fujetoc’h da Zoue, o deveus bet soumetet o volontez da hini o Directoret ; ha Santes Cathel a Siene a ro ur veuleudi vras en he Dialogou d’an oboissanç ha d’ar soumission-se. Ar Brinces devot Santes Elisabeth en em soumetas gãt un oboissanç hac a ioa estrainch da zirection an Doctor Conrad : chetu ama unan eus an avisou a roas ar Roue bras Sant Lois d’e vap abars mervel : iit alies, emezàn, da gofes, va map, ha choasit ur C’honfessour capabl, pehini a vezo un den prudant hac a allo disqui deoc’h gant peb assuranç ar pez a renquit da ober evit ho silvidiguez.\nAr mignon fidel, eme ar Scritur Sacr, a so ur brotection hac ur souten crê ; nep en deveus èn cafet, en deveus cafet un tensor. Ar mignon fidel a so ur remed a vuez hac a immortalite ; hac ar re o deveus doujanç Doue a gafo ar mignon-se. Ar c’homsou divin-mâ, ec’his ma velit, o deveus evit but principalamant an immortalite, da lavaret eo, ar vuez eternel, p’evit hini e ranquer dreist peb-tra caout ar mignon fidel-se, pehini a ziouallo hon actionou dre e gusuliou hac e avisou mad, hac hor gouarantisso dre ar voyen-se diouz ar finessaou ha diouz an dromplerez eus an drouc-speret. Evel un tensor a furnez vezo deomp en hon afflictionou, en hon tristidiguezou hac en hor sempladureziou : servichout a rei deomp da remed evit soulagi ha consoli hor c’halon en hor c’hlènvejou spiriruel : hor miret a raï diouz an droug, hac e rento guell hor mad ; ha pa erruo un infirmite bennâc gueneomp, ec’h ampeicho na daï bete ar maro, rac hor sevel anezi, a raï.\nMæs piou a gafo ar mignon-se ? ar re o deveus doujanç Doue, eme ar fur, da lavaret eo, ar re humbl pere o deveus un desir bras d’én em avanç er vuez devot. Pa zeo a quer bras consecanç deoc’h, Philotee, monet gant un Directeur mad er veaich santel-mâ eus an devotion, pedit Doue gant un importunite vras ma fournisso deoc’h unan hac a vezo hervez e galon ; ha na zouetit quet na roi deoc’h un Directeur mad ha fidel, pa dleffe digaç deoc’h un Eal eus an Eè, evel ma tigassas d’a vap Tobias.\nEvit guir ivez ho Tiredeur a dle beza un Eal deoc’h, da lavaret eo, pa ho pezo-èn cafet, na considerit-èn quet evel un den simplamant, ha na liquit quet ho fizianç ennân nac en e c’houzieguez evel en un den, mæs e Doue, pehini ho favoriso hac a gomso ouzoc’h dre voyen an den-se, hac a lacaï en e galon hac en e c’henou ar pez a vezo requis evit ho profit : en hevelep-fæçon ma tleit e glevet evel un Eal, pehini a zisquenn eus an Eè evit ho cunduid’y. Digorit o calon dezàn franchamant gant peb sincerite ha fidelite, o rei dezàn sclear da anaout hac ho troug hac ho mad, hep diguisa na dissimuli netra ountàn ; ha dre ar voyen-se ho mad a vezo examinet ha rentet assuroc’h, hac ho troug a vezo courriget ha remediet ountàn : an hent-se e viot soulaget ha creheat en ho afflictionou, hac e viot moderet ha reglet en ho consolationou : ho pezet ennàn ur fizianç vras, mæs ho pezet ivez ur respet bras evintà en hevelep-fæçon na zui quet ar respet-se da ziminui ho fizianç, nac ar fizianç-se da ziminui ho respet. Fiziit ennàn gant ar respet e deffe ur verc’h evit he zat, ha refpetit-èn gant ar fizianç en deffe ur map en e vam ; bref, ar garantez en andret un Directeur a dle beza cre ha douç hac a dle beza toutafæt santel ha sacr, toutafæt spirituel hac hervez Doue.\nHa rac-se choasit unan etouez mil, eme Avila, ha me a lavar deoc’h, choas unan etouez dec mil rac nebeutoc’h a gafer, eguet na ouffet lavaret, a guement a ve capabl da zirija an Eneou : ret eo e ve un Directeur leun a garantez, a squiant, hac a brudanç ; mar manq dezàn unan eus an tri zra-mâ, ez eus danger oc’h en em adressi dezàn. Hoguen lavaret a ràn deoch adarre : goulennit-èn ouz Doue, ha pa ho pezo-èn obtenet digantàn, trugarecait e Vajeste Divin ; dalc’hit-mad d’an Directeur-se, ha na dit quet da glasq re-all, mæs iit betec ennàn gant simplicite, gãt humilite ha gãt fizianç : hac er fæçon-se e reot ur veaich eürus en hent eus ho silvidiguez dindan e zirection.\nAdtapet diwar « https://br.wikisource.org/w/index.php?title=Quenta_quevren_-_Ar_pevare_Chabistr&oldid=118677 »\nKemmoù diwezhañ degaset d'ar bajenn-mañ d'an 8 Eos 2018, da 14:40.


2 196 ann. (2018)\n247 gwaz a gollas o buhez abalamour d'ar brezel hervez monumant ar re varv, d.le. 5,74 % ag ar boblañs hervez an niveradeg bet graet e 1911 .\nKemeret e voe 6 000 Lur en ti-post, gant pevar ezel eus ar Rezistañs moarvat, d’an 22 a viz Ebrel 1944, hervez danevell sizhuniek Titouroù Hollek Sant-Brieg .\nBrezel Aljeria: ur soudard a varvas e 1957 .\nKrugell An EnegoùAozañ\nKrec'h an Arc'hantAozañ\nIliz Sant BriagAozañ\nChapel ar PenitiAozañ\nChapel an DanouedAozañ\nChapel Mersi PempinodAozañ\nChapel sant HouarnevAozañ\nManer ha chapel Helloc'hAozañ\nE distro-skol 2020 e oa 36 skoliad er skol Diwan (17,1 % eus skolidi ar gumun evit a sell ouzh ar c'hentañ derez).\nAdtapet diwar « https://br.wikipedia.org/w/index.php?title=Boulvriag&oldid=1895612 »\nDernière modification le 18 C'hwe 2021, à 16:54\nKemmoù diwezhañ degaset d'ar bajenn-mañ d'an 18 C'hwe 2021, da 16:54.


Kevredigezh Kembre-Breizh: Un delwenn eus Gwynfor Evans graet en arem\nUn delwenn eus Gwynfor Evans graet en arem\nUn delwenn eus Gwynfor Evans, rener kozh Plaid Cymru, marvet e miz Ebrel 2005, a zo da vezañ dioueliet, gant Dafydd Elis-Thomas, d'ar sul 28 a viz C'hwever, 2010, er Barri, ar gêr e kontelezh Morgannwg ma voe ganet ha desavet ar politikour hag an istorour brudet.\nGanet e voe Gwynfor Evans e 1912, mab da zDan Evans, perc'henn brasañ stal y Barri. Goude bezañ er skol er gêr-se e oa aet da Aberystwyth da studiañ ar gwir. Nemet e 1966 ne oa deuet a-benn da vezañ dilennet evel kannad evit Plaid Cymru er sened e Londrez, ar c'hentañ broadelour kembreat da dizhout ar pal-se! Marvet eo e 2005, da 92 vloaz.\nAn delwenn zo bet savet gant John Meirion Morris eus Lanuwchllyn, hag an enskrivadur, e kenganez evel-just, gant Euryn Ogwen Williams:\n(ger evit ger - Jourdoul ar brogarour hag e spered\neo hor prof, digant kêr Barri d'ar bed)\nE levraoueg skol gembraek Sant Baruc emañ an delwenn,\ntagioù barzhoniezh, Gwynfor Evans, Plaid Cymru, politikerezh, Y Barri


(Adkaset eus Quien será)\nQuien será, pe gentoc'h "¿Quién será?", zo ur ganaouenn spagnolek, ur mambo savet gant ar saonaozourien vec'hikan Pablo Beltrán Ruiz ha Luis Demetrio e 1953. Brudet ivez eo an doare saoznek anezhi, anvet Sway with me, pe Sway hepmui, skrivet gant Norman Gimbel, ha kanet gant Dean Martin adalek 1954, ha tud e-leizh d'e heul goude.\n1 Spagnoleg ha saozneg\n2 2004 ha 2007\n3 Kanerien all\n3.1 Tud all\nSpagnoleg ha saoznegAozañ\nDister eo ar ganaouenn spagnolek, ma c'houlenn ar c'haner "Piv e vo an hini am c'haro".\nHiroc'h eo ar c'homzoù saoznek, graet evit ur ganerez kentoc'h, hag a lavar pezh a sant pa zañs gant ar gwaz a gar.\nDiv ganaouenn disheñvel e gwirionez, met kement se ne viras ket ouzh kanerien zo, evel Rosemary Clooney, da ganañ an div mesk-ha-mesk.\n2004 ha 2007Aozañ\nE 2004 e voe enrollet ar ganaouenn, anvet "Sway", gant al laz Stadunanadezed Pussycat Dolls evit ar film Shall We Dance?, ha roet brud gante d'ar ganaouenn adarre. Er bloaz goude e voe lakaet en o c'hentañ albom PCD (2005).\nE 2007 e voe embannet ar ganaouenn gant Jennifer Lopez, en saozneg ha spagnoleg en hec'h albom Como Ama Una Mujer. Hennezh e oa an enrolladenn graet ganti e 2004 evit ar film Shall We Dance?, met en he lec'h e oa bet kemeret doare ar Pussycat Dolls.\n1953 : La Sonora Matancera, gant ar c'haner kolombian Nelson Pinedo\n1953 - Eileen Barton (Coral Records)\n1954 - Dean Martin, 6 vet muiañ gwerzhet e Bro-Saoz er bloaz-se;\n1954 - Pedro Infante, er film Escuela de vagabundos,\n1959 – Rosemary Clooney, gant sonerien laz Perez Prado, en albom A Touch of Tabasco, eus ar c'hentañ, unan eus an doareoù gwellañ : ,\n1960 - Bobby Rydell, Capitol Recording Studios, NYC, 12vet muiañ gwerzhet e Bro-Saoz ; gwall gozh e seblant hiziv.\n1960 - Eydie Gorme, a gan e spagnoleg hag e saozneg en hec'h album "I Feel So Spanish".\n1961 - Ben E. King, en albom Spanish Harlem\n1962 - Mina, en italianeg, ar ganaouenn "Chi sarà", en albom Moliendo café\n1963 – Cliff Richard, en albom When In Spain\n1963 – Julie London, en albom Latin in a Satin Mood\n1967 - Cliff Richard, en albom Don't Stop Me Now\n1978 - The Boys, en albom Alternative Chartbusters\n1990 - Björk Guðmundsdóttir hag an Tríó Guðmundar Ingólfssonar, en islandeg (Í Dansi Med þÉr)\n1997 – Brent Spiner, er film Out to Sea\n1997 - Cabaret Diosa, en albom Hi-Fi Latin Exotica\n1998 – Anita Kelsey, er film Dark City\n1999 – Shaft, kanaouenn anvet "(Mucho Mambo) Sway"\n2003 - Michael Bublé, kaner kanadian, en e albom Michael Bublé\n2003 - Peter Cincotti, en e albom Peter Cincotti\n2003 - Diam's, a gan e galleg, e "DJ"\n2004 - Arielle Dombasle, kanerez c'hall, a gan Quien Sera (Sway) en hec'h albom Amor Amor\n2004 - Ar Pussycat Dolls, er film Shall We Dance? a ro un tamm liv erotek d'ar ganaouenn : , da welout kement ha da selaou;\n2005 - Guy Marchand, Quien será, en albom Emilio)\n2005 - Aaron Kwok, "飛" ("Sway") en kantoneg\n2005 - Lisa Ono en albom Romance Latino 3\n2006 - Helmut Lotti (Quien será, en albom Latino love songs)\n2006 - Orietta Berti (Quien Serà, en albom Exitos Latinos, gant laz Demo Morselli\n2007 – Ar Puppini Sisters, Betcha Bottom Dollar\n2007 - Jennifer Lopez, en albom Como Ama Una Mujer\n2008 - Victoria Lafaurie, er film gallek Le crime est notre affaire renet gant Pascal Thomas\n2010 - Haifa Wehbe, kanerez libanat, e saozneg\n2010 - Matthew Morrison\n2010 – Paul Byrom, eus Celtic Thunder, laz sonerezh iwerzhonat\n2011 – Hooshmand Aghili, kaner iranat\n2011 – Donald Braswell II, en e albom Unchained\n2011 - 1950 & The Chu Chi Girls ft Hayley Jo, The Chu Chi sway. Doare tekno-fouzhlec'h.\n2017 - Diana Krall en hec'h albom Turn Up The Quiet;\nTito Puente ha Celia Cruz\n↑ Buhez Pablo Beltrán Ruiz hervez ar Sociedad de Autores y Compositores de México\n↑ Kanet gorrek gant Diana Krall : [].\nSonet gant laz ar sonaozour Pablo Beltrán Ruiz : \nKanet gant Pedro Infante : ; doare kozh da-vat.\nKanet gant Tin Tan : \nKanet gant ar Sonora Matancera:\ne 1953 : ; eus ar c'hentañ, ha bepred yaouank.\ne 2008 (?) : \nKanet gant Markus Haider, ur c'haner aostrian (deiziad ebet, er bloavezhioù 1960 moarvat), o treveziñ Dean Martin : . Fentus.\nKanet ha dañset gant Rita Hayworth: http://www.youtube.com/watch?v=M5FtCIoJATM\nKomzoù ar ganaouenn spagnolek evel ma vez kanet gant Jennifer Lopez: , hag ivez \nKomzoù ar ganaouenn saoznek: \nAdtapet diwar « https://br.wikipedia.org/w/index.php?title=¿Quién_será%3F&oldid=1821004 »


Rontder (yezhoniezh) - Wikipedia\nEr yezhoniezh e vez implijet an termen rontder (saoz.: roundedness) war tachenn ar fonologiezh hag ar fonetik evit komz eus un doare gweuzadur vogalennek ma vez rontaet an diweuz pa vez distaget ur vogalenn.\nPa vez distaget ur vogalenn ront e vez digoret an diweuz e stumm ur ront keit ha ma vezont distegn pa distager ur vogalenn blaen pe nann-ront.\nImplijet e vez kentoc'h an termen gweuzadur pa gomzer eus ar fed ma vez rontaet pe get ur kensonenn.\nE darn vrasañ eus yezhoù ar bed e vez plaen ar vogalennoù a-raok keit ha ma vez ront ar vogalennoù a-dreñv, setu perak e vez isrannet ar vogalennoù etre vogalennoù a gentañ renk (plaen hag a-raok mui ront hag a-dreñv) ha vogalennoù a eil renk (ront hag a-raok mui plaen hag a-dreñv).\nHervez reolennoù treuzskrivañ al lizherenneg fonetikel etrebroadel e c'heller implijout ur sin diakritek skreivet didan un arouezenn bennañ evit merkañ ar fed ma vez rontaet keit ha ma c'heller merkañ ar ved ma vez rontaet-krenn ur vogalenn dre skrivañ ur "w" bihañ a-us ha d'an tu-dehoù dezhi, da skouer e houpaeg ma vez diforc'het etre tri drez rontder: [x x̹ xʷ] pe [x x̜ʷ xʷ]. Div arouezenn ispisial all ez eus el LFE ledanaet: [ə͍] evit merkañ diweuz stegnet nann-ront ha [ʒœ] evit merkañ sonennoù ront-digor.\nNann-rontadur, distaget gant ur svedegerez.\nDaou doare rontder disheñver ez eus: rontadur endogweuzek (pe "moustret") ha rontadur ezogweuzek (pe "koagennek").\nRontadur endogweuzek: tosaat a ra eil korn an diweuz ouzh ebet keit ha ma c'hell bezañ damvoustret an diweuz met ne vez ket koagennet an diweuz ha ne deu nemet o diavaez war-wel;\nRontadur ezogweuzek: koagennet e vez an diweuz evel pa reer ur pok ha donta ra diabarzh an diweuz war-wel.\nE japaneg avat ez eo endogweuzek ar vogalenn a-dreñv serr hag e svedeg ez eo fonemek an daou doare rontder dre ma diforc'her e rannyezhoù 'zo etre vogalenn greiz etre plaen, endogweuzek hag ezogweuzek.\nAdtapet diwar « https://br.wikipedia.org/w/index.php?title=Rontder_(yezhoniezh)&oldid=1921143 »


Pajenn:Le Gonidec - Bibl Santel pe Levr ar Skritur Sakr, eil levr.djvu/82 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/82\néné ; kuzet eo ann héol évit-hi, pa é oa c’hoaz deiz ; méz é deûz, rusia a râ hag ar vugalé a choumô d’ézhi a rôinn d’ar c’hlézé dirâg hô énébourien, émé ann Aotrou.\n10. Gwâ mé, va mamm ; pérâg éc’h eûz-té va ganet, mé eunn dén a zael, eunn dén a reûst enn douar holl ? N’em eûz két rôet a arc’han̄t war gampi, ha dén n’en deûz rôet d’in arc’han̄t war gampi ; hag ann holl a villig ac’hanoun.\n11. Hag ann Aotrou a lavaraz d’in : Enn divez é teûiô vâd d’id ; mé az skoazellô é amzer ar c’hlac’har, hag é amzer ar reûst a-énep da énébourien.\n12. Hag ann houarn a hell en em gemmeski gan̄d houarn ann han̄ter-nôz, ha gan̄d ann arem ?\n13. Da vadou ha da deñzoriou a rôinn d’ar preiz, enn da holl harzou, hép gôbr é-béd, enn abek d’ann niver eûz da béc’héjou.\n14. Mé a zigasô da énébourien eûz a eunn douar ha na anavézez két : râk kroget eo tân va frouden, ha war-n-hoc’h é losko.\n15. Té a oar, Aotrou, az péz koun ac’hanoun, hag emwél ac’hanoun, ha diwall ac’hanoun diouc’h ar ré a zeû d’am heskina ; n’am digémer két enn da habaskded ; gwéz pénaoz eo évid-od em eûz gouzan̄vet dismégan̄s.\n16. Da lavariou em eûz kavet, hag em eûz hô loun̄ket ; ha da c’her a zô deûet da zudi ha da lévénez d’am c’haloun : râk da hanô a zô bét galvet war-n-oun, ô Aotrou, Doué ann arméou.\n17. N’ounn két bét azézet é strolladou ar c’hoariérien, ha n’ounn két en em fougéet évit béza bét dindân da zourn ; va-unan ounn bét azézet, ô véza ma éc’h eûz va leûniet a c’hourdrouzou.\n18. Pérâk va foan ef-hi deûet da véza peûr-baduz ? Ha va gouli da véza di-c’héd, hép ma helleur hé baréa ? Deûed eo em c’hén̄ver ével douréier touelluz é péré n’helleur két fisiout.\n19. Râk-sé ével-henn é lavar ann Aotrou : Mar tistrôez, é tistrôinn ac’hanod, hag é vézi stard dira-z-onn ; ha mar rannez ar péz a zô talvouduz-brâz eûz ar péz a zô disléber, é vézi ével va génou-mé ; hî a zistroiô étrézég enn-od, ha té na zistrôi két étrézég enn-hô.\n20. Ha mé a lakai ac’hanod é-kéñver ar bobl-zé ével eur vôger arem ha kré ; hî a stourmô ouz-id, ha n’az trec’hin̄t két ; râk mé a zô gan-éz, évid da warézi, ha da zieûbi, émé ann Aotrou.\n21. Ha mé az tennô eûz a zaouarn ar ré zroug, hag a zasprénô ac’hanod eûz a zourn ar ré gré.\nAnn Aotrou a zifenn oud ar Profed na zimézô.\n1. Ha gér ann Aotrou a zeûaz étrézég enn-oun, ô lavarout :\n2. Na gémeri két a c’hrég, ha n’az pézô két a vipien nag a verc’hed el léac’h-man̄.\n3. Râg ével-henn é lavar ann Aotrou diwar-benn ar vipien hag ar merc’hed a zô ganet el léac’h-man̄, ha diwar-benn hô mammou péré hô deûz hô ganet, ha diwar benn hô zadou a wenn péré in̄t bét ganet er vrô-zé :\n4. Eûz a veûr a gléñved é varvin̄t. Na vézô két gwélet war-n-ézhô, ha na vézin̄t két bésiet ; ével teil é vézin̄t war c’horré ann douar ; gan̄d ar c’hlézé ha gan̄d ann naounégez é vézin̄t bévézet ; hag hô c’horfou-marô a vézô da voéd da evned ann én̄v, ha da loéned ann douâr.\n5. Râg ével-henn é lavar ann Aotrou : N’az â két é tî ar banvez, n’az â két évit gwéla, nag évid hô dizoania ; râk tennet em eûz va féoc’h digan̄d ar bobl-zé, émé ann Aotrou, va zruez ha va zrugarézou.\n6. Hag hî a varvô er vrô-zé brâz ha bihan ; na vézin̄t két bésiet ha na vézô két gwélet war-n-ézhô ; dén n’en em zidrouc’hô, pé en em voalai évit-hô.\n7. Na vézô két rannet a vara enn hô zouez évid dizoania ann hini a wélô war eunn dén marô, na vézô két roet\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/82&oldid=157150 »\nKemmoù diwezhañ degaset d'ar bajenn-mañ d'an 23 Meu 2020, da 21:24.


Maout (loen) - Wikipedia\n(Adkaset eus Maoutken)\nGant ar ger Maout e tegouezher amañ. Evit sterioù all ar ger, gwelit Maout (disheñvelout).\nUr bronneg daskirier doñv eus ar c'herentiad Bovidae, anv spesad Ovis aries eo ar maout (liester : meot). Par an dañvadez eo met gant disheñvelsterioù bras p'eo kromm ha hir e gerniel ha brasoc'h e gorf. Un temz-spered kreñvoc'h a zo gantañ pa klask dispennañ e enebourien pe ar re a seblant bezañ. "Tourtañ" a ra ar meot all en ur redeg gant e gerniel prest da stokañ outo.\nPa vez kaoz eus ar meot hag an dañvadezed asamblez e vez implijet ar ger hollel dañvad. Evit deskrivadur ar par hag he farez, sell outañ.\nUn diforc'h a vez graet etre ar meot : pa 'z int deuet en oad gouennañ, hourzed int ha pa vezont implijet evit ar gouennañ, tourzed int.\n3 Gerioù deveret\n4 Gerioù savet diwar maout\nUr ger keltiek kozh eo pa 'z eus bet kavet ar ger galianek *molton (sell ouzh mouton ger galleg). Kavet e vez mollt (kembraeg), mols (kerneveureg), molt (iwerzhoneg) ha mult (gouezeleg Bro-Skos).\nUl loen kavet e meur a vitologiezh, e meur a vojenn eo ar maout. Er vitologiezh keltiek eo ar maout un arouez evit nerzhioù an natur hag an frouezhusted.\nArdarmez Kerne eo, marteze diwar e gerniel (kern) ha diwar e greoñv (knev, stumm kozh krev). Ur c'hoari-gerioù e vefe hervez Divi Kervella ha kavet e vez ur maout war skoed-ardamez an eskopti ha hini ti-kêr Gemper.\nE tresoù kozh ar sevenadur keltiek ez eus bet kavet ul loen e stumm ur sarpant gant penn ar maout. En ur deuziañ daou loen disheñvel-tre e veze diskouezet unaniezh ar perzhioù kontrol kevatal d'ar yin/yang sinaek.\nmaoutañ = parañ ar maout gant an dañvadez\nmaouter : den a ra war-dro an deñved\nGerioù savet diwar maoutAozañ\nmaoutken : kroc'hen ar maout fardet evit ober ar parch\nsaka-maout : c'hoari bugale\nSellit ouzh ar ger maout er\nar Maoutken aour\nAdtapet diwar « https://br.wikipedia.org/w/index.php?title=Maout_(loen)&oldid=1743788 »\nDernière modification le 21 Meu 2017, à 08:51\nKemmoù diwezhañ degaset d'ar bajenn-mañ d'an 21 Meu 2017, da 08:51.


Merc'hervezhioù miz du - Skol Diwan Roazhon\nGouzout hiroc’h war « An dudi evit ar vugale » 30 a viz Here 2014\nDeuet eo ar mizioù Du. Gant ar glav, an avel hag an amzer o vont war ziskar ez o pell gwelloc’h mont d’ar greisenn dudi gant ar vignoned. E miz du eta :\n05/11 : Al levrioù, petra eo ? Deus pelec’h e teuont ?\nGwelet e vo Mark Kerrain goude-merenn, skrivanier, embanner ha troer levrioù mil-brudet e bed ar brezhoneg !\n12/11 : Deomp da zastum kistin ! Goude ur valeadenn e kreiz ar c’hoad e vo poazhet ha debret hor dastumadeg !\n19/11 : Ar skeudennaouiñ sinaek ! Peadra da sevel un arvestr evit Tadig ha Mammig !\n26/11 : Menam, menam, menam ! Setu souben ar marc’had Bio fardet gant ho pugale !\nUn tamm tro war ar marc’had da brenañ legumaj da fardañ souben lipous !\nKasit ur vouest-mir !\n(Trugarez da enskrivañ ho pubale an abretañ ar gwellañ)\nGant an distro skol e teu distro kreizenn dudi diwan Bro Roazhon evit ar merc’hervezhioù. E brezhoneg, e vez… Lenn pelloc’h\nKavout a reoc’h amañ-dindan roll ar merc’hervezhioù miz Here : 01/10 : Ar skiantoù, peadra da c’hoarzhin ha da huñvreal ! 08/10 : Olimpiad Dudi ! Piv n’o ar vedalenn aour ! 15/10 : An Hollsent, euzhviled, sunerien wad, tasmanted ! Ar re… Lenn pelloc’h\n20 a viz Gwengolo 2014


Ar Welsh Not' (Kembraeg Nann) pe Welsh Note, pe Welsh Knot, a oa un tamm koad, skrivet warnañ al lizherennoù WN, a veze lakaet e kerc'henn ar vugale a gomze kembraeg e skolioù saoznek Kembre en XIXvet kantved.\nAn "not" a veze roet d'ar paotrig a veze klevet o komz kembraeg; neuze e ranke e reiñ d'ur bugel all klevet gantañ o komz kembraeg ivez. A-benn fin ar sizhun e veze skourjezet an hini a veze an "not" gantañ.\nGant an not e veze klasket dic'hoantañ ar skolidi da gembraegañ. An danevell-enklask savet e 1847 evit ar Parlamant saoz diwar-benn stad an deskadurezh e Kembre (Brad y Llyfrau Gleision, Infamous Blue Books) a zo test e oa eus ar c'hastiz-se dija e penn-kentañ ar c'hantved. Kondaonet e voe an doare-ober gant an enklaskerien, met gwallefed en doe o zeul parlamantel dre ma roe da soñjal e oa ar c'hembraeg an hini a oa penn-abeg kudennoù Kembre. Reiñ a rejont da grediñ e vije ret kelenn e saozneg er skolioù, hag e oa arabat kelenn dre ar c'hembraeg.\nAdalek fin an XIXvet kantved avat e krogas ar mennozioù da gemm, ha ne veze ket graet gant ar Welsh Not ken.\nAdtapet diwar « https://br.wikipedia.org/w/index.php?title=Welsh_Not&oldid=1555071 »\nKemmoù diwezhañ degaset d'ar bajenn-mañ d'an 12 C'hwe 2014, da 17:34.


Search for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Simon Harris) (KildareStreet.com)\nResults 1-20 of 842,071 for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Simon Harris)\nSubscribe to an email alert for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Máiría Cahill OR speaker:Simon Harris)


gourvez - Wikeriadur\ngourvez /ˈɡurve(s)/ verb gwan (anv-gwan-verb : gourvezet) (displegadur)\nMont en e c'hourvez (diwar-benn an dud, al loened)\nGourvez a riz ha chom a riz evelse da c'hortoz ma vichent eat kuit evel enn dro-all. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 91.)\n— [...]. Kustum eo hennezh da gerzhout war ar re all, arabat leuskel anezhañ d'ober hervez e c'hoant, hag arabat gourvez dirakañ evit aesaat an traoù dezhañ. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 226.)\ngalleg : reposer (fr)\ngalleg : s'allonger (fr) , s'étendre (fr)\nober ur gourvez: gourvez\nbezañ en e c'hourvez\nAntronoz veure e kavas ar c'hloc'her korf reudet Jampi Rognant en e c'hourvez war bez e vamm. — (Abeozen, Pirc'hirin Kala-Goañv, Al Liamm, eil emb. 1986, p. 23.)\nmont en e c'hourvez\ngalleg : position allongée (fr)\nAdtapet diwar « https://br.wiktionary.org/w/index.php?title=gourvez&oldid=247052 »\nKemmoù diwezhañ degaset d'ar bajenn-mañ d'an 15 Du 2017, da 15:46.


enklask dre skrivagner Luzel Francois Marie - IDBE - Levraoueg Niverel Breizhek hag Europeat\npajenn degemer - staliad enlinenn - blog(où)\nenklask dre ger-alc'hwez\nenklask dre skrivagner\nenklask dre stumm an teulioù\npajenn degemer > enklask dre skrivagner > Luzel Francois Marie\nLuzel Francois Marie\nFrançois-Marie Luzel, bet ganet d'ar 6 a viz Mezheven 1821 hag aet d'an anaon d'ar 26 a viz C'hwevrer 1895 a oa anezhañ ur gwerinoniour , da lavarout eo un den hag a studie sevenadur ar bobl , hag ur barzh brezhonek hag a oa bet graet « Barz Treger » anezhañ gant e genvroiz. Anavezet eo ivez stumm brezhonek e anv, Fañch an Uhel, implijet gantañ da sinañ oberoù zo, met sinet en deus meur a varzhoneg ivez dindan an anv Fañch ar Moal.\nDont a reas a-benn da zastum un toullad mat a gontadennoù , a ganaouennoù hag a bezhioù-c'hoari kozh , ma c'hallas sevel ganto meur a levr. E 1868 eo e krogas da embann an danvez dastumet. Da gentañ e teuas er-maez ar c'hentañ eus ar pevar levr a ya d'ober Gwerzioù ha Sonioù Breizh Izel. Er bloaz war-lerc'h ec'h embannas al levrad kentañ a gontadennoù, Contes et Récits populaires des Bretons armoricains.\nGwerziou Breiz Izel\nKontadennoù ar Bobl e Breiz Izel\nKinnig ar bajenn-mañ d'unan bennak\n   &#xe661\nma faot deoc'h gwellaat ar bajenn-mañ ?\nLakaet en deus al Levraoueg Niverel Breizhek ha Europeat da bal , skoazellet gant an IDBE, niverelaat ha lakaat el linenn teulioù liesseurt evit neb-ar-gar, teulioù gante un tamm talvoudegezh istorel, yezhel, lennegel pe o tennañ d'hor glad diwar hêrezh\nPenaos kemer perzh?\nDegemer an nevezentioù